cyanic-selkie/wikianc huggingface dataset:
ಆರ್. ಎನ್. ಶೆಟ್ಟಿ
ಉದ್ಯಮ ರಂಗ
ಕಂಪನಿಯನ್ನು ಜೀವಂತವಾಗಿ ಇರಿಸುವ ಸಲುವಾಗಿ, ಕಂಪೆನಿಯ ಇತರ ಮಧ್ಯಸ್ಥಗಾರರು ಶೆಟ್ಟಿಗೆ ತಮ್ಮ ಷೇರುಗಳನ್ನು ನೀಡಿದರು. ಮುಂದಿನ ವರ್ಷ, ಅವರೇ ಕಂಪನಿಯನ್ನು ವಹಿಸಿಕೊಂಡರು ಮತ್ತು ಎಂಟು ವರ್ಷಗಳಲ್ಲಿ, ಆರ್.ಎನ್ ಶೆಟ್ಟಿ ಮತ್ತೆ ಉತ್ತಮ ಆರೋಗ್ಯಕ್ಕೆ ಕಂಪನಿ ಗುಣಮುಖನಾಗಿ ಹಲವಾರು ಯೋಜನೆಗಳನ್ನು ಕೈಗೊಂಡರು. ಈ ಸುಧಾರಣೆ ಆದ ಬಳಿಕ ಅವರು ರಸ್ತೆಗಳು, ಅಣೆಕಟ್ಟುಗಳು, ಸೇತುವೆಗಳು, ಹೋಟೆಲ್‌ಗಳು, ಸಿರಾಮಿಕ್ ಕಂಪನಿ, ವಿದ್ಯುತ್ ಯೋಜನೆಗಳನ್ನು, ವಾಹನ ಸಾಹಸಗಳು, ಆಸ್ಪತ್ರೆಗಳು ಮತ್ತು ಶೈಕ್ಷಣಿಕ ಸಂಸ್ಥೆಗಳು ನಿರ್ಮಾಣ ಮಾಡಿದರು. "ನನ್ನ ಮೂರನೇ ಮಗ ಜನಿಸಿದ ನಂತರ ಮುರುಡೇಶ್ವರದ ಶಿವನ ಆಶೀರ್ವಾದ ಮತ್ತು ಅದೃಷ್ಟ ನಿಜವಾಗಿಯೂ ನನ್ನ ಅಭಿವೃದಿಗೆ ಕಾರಣವಾಯಿತು, ನನ್ನ ಮೂರನೆಯ ಮಗ ಜನಿಸಿದ ನಂತರ ನನ್ನ ಅನೇಕ ವ್ಯಾಪಾರಗಳ ಹೆಸರುವಾಸಿಯಾದವು" ಎಂದು ಅವರು ಒಪ್ಪಿಕೊಂಡಿದ್ದಾರೆ.
೧೯೭೫ರಲ್ಲಿ ಅವರು ನವೀನ್ ಹೊಟೇಲ್ ಲಿಮಿಟೆಡ್ ರೂಪಿಸುವ ಮೂಲಕ ಸತ್ಕಾರದ ವಲಯದಲ್ಲಿ ಪ್ರವೇಶಿಸಿತು. ಪಂಚತಾರಾ ಹೋಟೆಲ್ ಒಂದನ್ನು ಬೆಂಗಳೂರಿನಲ್ಲಿ ನಿರ್ಮಿಸಿ ತಾಜ್ ಗ್ರೂಪ್ ರವರಿಗೆ ಭೋಗ್ಯಕ್ಕೆ ಕೊಟ್ತರು. ಇದು ಪ್ರಸ್ತುತ ತಾಜ್ ರೆಸಿಡೆನ್ಸಿ ಎಂದು ಕರೆಯಲಾಗುತ್ತದೆ. ಮತ್ತಷ್ಟು ವೈವಿಧ್ಯತೆಯೊಂದಿಗೆ, ಶೆಟ್ಟಿ ಕರ್ನಾಟಕ ಸ್ಥಳೀಯರಿಗೆ ಕೆಲಸ ಒದಗಿಸುವ ಮುಖ್ಯ ಗುರಿಯೊಂದಿಗೆ ತಯಾರಿಕಾ ಘಟಕವನ್ನು ಸ್ಥಾಪಿಸಿದರು. ವೀಕ್ಷಣೆಯಲ್ಲಿ ಇದರೊಂದಿಗೆ, ಶೆಟ್ಟಿ ಮುರುಡೇಶ್ವರ ಟೈಲ್ಸ್ ಪ್ರೈವೇಟ್ ಲಿಮಿಟೆಡ್ ಎಂದು ಹೆಸರಿಸಿದರು ೧೯೭೭ರಲ್ಲಿ ಒಂದು 'ಮಂಗಳೂರು ಟೈಲ್ಸ್' ಎಂಬ ಟೈಲ್ಸ್‌ ತಯಾರಿಕಾ ಘಟಕವನ್ನು ಸ್ಥಾಪಿಸಿದರು. ದಿನಕ್ಕೆ ೪೦೦೦೦ ಅಂಚುಗಳನ್ನು ನಿರ್ಮಿಸುವ ಈ 'ಮಂಗಳೂರು ಟೈಲ್' ಸಾಮರ್ಥ್ಯದ ಘಟಕ ಕರ್ನಾಟಕದ ಅತಿದೊಡ್ಡ ಘಟಕಗಳಲ್ಲಿ ಒಂದಾಗಿದೆ. ಶೆಟ್ಟಿರವರ ಅತ್ಯಂತ ಪ್ರಮುಖ ಹಾಗು ಪ್ರತಿಷ್ಠಿತ ಕೈಗಾರಿಕಾ ಯೋಜನೆ ಎಮ್ ಸಿ ಎಲ್ ಸೆರಾಮಿಕ್ ಲಿಮಿಟೆಡ್ ಹುಬ್ಬಳ್ಳಿಯಲ್ಲಿ ಇದೆ. ಮುರುಡೇಶ್ವರ ಸೆರಾಮಿಕ್ಸ್ ಲಿಮಿಟೆಡ್ (ಎಮ್ ಸಿ ಎಲ್), ಸ್ಥಾಪನೆಯಿಂದ ಮೆರುಗುಗೊಳಿಸಲಾದ ಸೆರಾಮಿಕ್ ಹೆಂಚುಗಳಿಂದ ತಯಾರಿಕೆಯಲ್ಲಿ ಅಡಿಯಿಟ್ಟಿತು ೧೯೮೭ ರಲ್ಲಿ ಆಕಾರ ಪಡೆದು ಪಿಂಗಾಣಿ ನೆಲದ ಮತ್ತು ಗೋಡೆಯ ಅಂಚುಗಳನ್ನು ಮಾಡುವುದರಲ್ಲಿ ಭಾರತದಲ್ಲಿ ಪ್ರಸಿಧವಾಯಿತು. ಇದು ನೈಸರ್ಗಿಕ ಬೆಣಚುಕಲ್ಲು ತಯಾರಿಸುತ್ತದೆ.
೧೯೯೩ ರಲ್ಲಿ ಶೆಟ್ಟಿರವರು ಮುರುಡೇಶ್ವರ ಪವರ್ ಕಾರ್ಪೊರೇಷನ್ ಲಿಮಿಟೆಡ್ ವಿದ್ಯುತ್ ಕ್ಷೇತ್ರದಲ್ಲಿ ತೊಡಗಿಸಿಕೊಂಡರು. ಕಂಪನಿ ಯಶಸ್ವಿಯಾಗಿ ಅಭಿವೃದ್ಧಿ ಪಡೆಯಿತು ಮತ್ತು ೧೯೯೯ ರಲ್ಲಿ ಬಿಜಾಪುರ ಜಿಲ್ಲೆಯ ನಾರಾಯಣಪುರದ ಲೆಫ್ಟ್ ಬ್ಯಾಂಕ್ ಕಾಲುವೆಯನ್ನು ೧೧.೬ ಮೆಗಾವ್ಯಾಟ್ ಕಿರು ಜಲಶಕ್ತಿ ವಿದ್ಯುತ್ ಯೋಜನೆಯನ್ನು ಕೈಗೆತ್ತಿಕೊಂಡಿತು.
ಅವರು ಮಾರುತಿ ಉದ್ಯೋಗ್ ಲಿಮಿಟೆಡ್ ಮಾರಾಟಗಾರರೊಂದಿಗೆ ಕೈಜೋಡಿಸಿ ಹುಬ್ಬಳ್ಳಿ, ಬೆಂಗಳೂರು (ಯಶ್ವನ್ತ್ ಪುರ್ ಮತ್ತು ಹೊಸೂರು ರಸ್ತೆ) ಮತ್ತು ಮುರುಡೇಶ್ವರ ದಲ್ಲಿ ಪ್ರದರ್ಶನ ತೆರೆದಿದೆ. ಬೆಂಗಳೂರಿನಲ್ಲಿ ತನ್ನ ಪ್ರದರ್ಶನ ಒಂದು ವಾಸ್ತವವಾಗಿ ದೇಶದಲ್ಲಿ ದೊಡ್ಡ ಮತ್ತು ಕಳೆದ ಮೂರು ವರ್ಷಗಳಲ್ಲಿ ಭಾರತದಲ್ಲಿ ಮಾರುತಿಯ ಪ್ರಮುಖವಾದ ವ್ಯಾಪಾರಿಯಾಗಿ ಘೋಷಣೆ ಮಾಡಿದರು. ಅವರ ಕಂಪನಿ ಇತ್ತೀಚೆಗೆ ಕರ್ನಾಟಕ ರಾಜ್ಯ ಹೆದ್ದಾರಿಗಳ ಸುಧಾರಣೆ ಪರಿಯೋಜನೆಯಿಂದ ರಾಯಚೂರು ಜಿಲ್ಲೆಯ ಮಸ್ಕಿ ನಲ್ಲಿ ಬೆಳಗಾವಿ ಬೈಪಾಸ್ ಮತ್ತು ಧಾರವಾಡ-ಬೆಳಗಾವಿ ರಸ್ತೆ ಕೃತಿಗಳು ಭಾರತದ ಅಧಿಕೃತ ರಾಷ್ರೀಯ ಹೆದ್ದಾರಿ ಯೋಜನೆಗಳು ಮತ್ತು ರಸ್ತೆ ಕೃತಿಗಳನ್ನು ನೀಡಲಾಗಿದೆ.
ಶೆಟ್ಟಿ ಅವರು ಸ್ಥಾಪಿಸಿದ ಆರ್.ಎನ್ ಶೆಟ್ಟಿ ಟ್ರಸ್ಟ್ ಮೂಲಕ ಜನೋಪಕಾರಿ ಕಾರ್ಯಗಳು ಹಲವಾರು ಒಳಗೊಂಡರು. ಟ್ರಸ್ಟ್ ಕರ್ನಾಟಕದಲ್ಲಿ ಶೈಕ್ಷಣಿಕ (ಟೆಕ್ನಾಲಜಿ ಆರ್ ಎಸ್ ಇನ್ಸ್ಟಿಟ್ಯೂಟ್ ಸೇರಿದಂತೆ) ಸಂಸ್ಥೆಗಳು ಹಾಗೂ ಆಸ್ಪತ್ರೆಗಳು ಹಲವಾರು ಸ್ಥಾಪಿಸಿದ್ದಾರೆ.
ಆರ್.ಎನ್.ಎಸ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ
ರಾ.ಎನ್.ಶೆಟ್ಟಿರವರು ಈ ಕಾಲೇಜಿನ ಅಧ್ಯಕ್ಷರು ಹಾಗು ಸ್ಥಾಪಕರು. ಕಾಲೇಜು ಕ್ಯಾಂಪಸ್ ಸುಮಾರು ೧೦೮ ಎಕರೆಯಷ್ಟು ಇದೆ. ಇದು ಕರ್ನಾಟಕದಲ್ಲಿ ಇರುವ ಕ್ಯಾಂಪಸ್ ಗಳ ಪೈಕಿ ಅಥಿ ದೊಡ್ಡ ಕ್ಯಾಂಪಸ್. ಈ ಕ್ಯಾಂಪಸ್ ೯ ಬ್ಲಾಕ್ಗಳನ್ನು ಹೊಂದಿದೆ. ಆರ್.ಎನ.ಎಸ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ, ಬೆಂಗಳೂರಿನಲ್ಲಿ ಇರುವ ಇಂಜಿನಿಯರಿಂಗ್ ಹಾಗು ತಂತ್ರಜ್ಞಾನದ ಕಾಲೇಜು. ಈ ಕಾಲೇಜು ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯದ ಮಾನ್ಯತೆಯಲ್ಲಿ ಇದೆ. ರಾಮ ನಾಗಪ್ಪ ಶೆಟ್ಟಿ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ (ಆರ್.ಎನ್.ಎಸ್.ಐ.ಟಿ) ೨೦೦೧ ರಲ್ಲಿ ಸ್ಥಾಪನೆವಾಯಿತು. ಸಮಾಜಕ್ಕೆ ಗುಣಮಟ್ಟದ ಶಿಕ್ಷಣ ನೀಡುವ ಉದ್ದೇಶದಿಂದ ರಾ.ಎನ್.ಶೆಟ್ಟಿರವರು, ಆರ್.ಎನ್.ಎಸ್.ಐ.ಟಿ ಕಾಲೇಜನ್ನು ಸ್ಥಾಪಿಸಿದ್ದಾರೆ. ಆರ್.ಎನ್.ಎಸ್.ಐ.ಟಿ ಕರ್ನಾಟಕದ ೧೦ ಉತ್ತಮ ಇಂಜಿನಿಯರಿಂಗ್ ಕಾಲೇಜುಗಳು ಪೈಕಿ ಒಂದು. ಈ ಕಾಲೇಜಿನ ಕಂಪ್ಯೂಟರ್ ವಿಜ್ಞಾನ ಇಲಾಖೆಯು ರಾಜ್ಯದಲ್ಲಿ ಅತ್ಯುತ್ತಮ ಎನಿಸಿಕೊಂಡಿದೆ. ಈ ಕಾಲೇಜು ಪದವಿಪೂರ್ವ, ಸ್ನಾತಕೋತ್ತರ ಹಾಗು ಸಂಶೋಧನಾ ಕಾರ್ಯಕ್ರಮಗಳಲ್ಲಿ ವಿವಿಧ ಇಲಾಖೆ ಹಾಗು ಶಿಕ್ಷಣಗಳನ್ನು ಒಳಗೊಂಡಿದೆ. ಈ ಇನ್ಸ್ಟಿಟ್ಯೂಟ್ ಹುಡುಗರು ಮತ್ತು ಹುಡುಗಿಯರಿಗೆ ಸೆಮಿನಾರ್ ಹಾಲ್ಗಳನ್ನು, ಕ್ಯಾಂಟೀನ್, ಪೂರ್ಣ ಪ್ರಮಾಣದ ಕ್ರೀಡೆ ಮತ್ತು ಸಾಂಸ್ಕೃತಿಕ ವಿಭಾಗಗಳ ಸೌಕರ್ಯಗಳ ಜೊತೆಗೆ ವಸತಿ ನಿಲಯಗಳಲ್ಲಿ ನೀಡುತ್ತದೆ. ಸಿಬ್ಬಂದಿ ಮತ್ತು ವಿದ್ಯಾರ್ಥಿಗಳು ಅನುಕೂಲಕ್ಕಾಗಿ ಕ್ಯಾಂಪಸ್ ನಲ್ಲಿ ಒಂದು ಕೆನರಾ ಬ್ಯಾಂಕ್ ಶಾಖೆಯು ಇದೆ. ಪ್ರತಿ ವರ್ಷ ಇಲ್ಲಿ 'ಪರಿಚಯ್' ಎಂಬ ಅಂತರ ಕಾಲೇಜ್ ಫೆಸ್ಟ್ ನಡೆಸುತ್ತದೆ, ಕಾಲೇಜಿನ ಎಲ್ಲಾ ವಿದ್ಯಾರ್ಥಿಗಳು ಸಾಂಸ್ಕೃತಿಕ ಮತ್ತು ತಾಂತ್ರಿಕ ಚಟುವಟಿಕೆಗಳ್ಳಿ ಭಾಗವಹಿಸುತ್ತಾರೆ. ಇದಲ್ಲದೆ ಅಂತರ ಇಲಾಖಾ ಫೆಸ್ಟ್ ಪ್ರತಿ ಸೆಮಿಸ್ಟರ್ ನಡೆಸಲಾಗುತ್ತದೆ. ಕಾಲೇಜು ಪ್ರತಿ ವಿಭಾಗದಲ್ಲಿ ತನ್ನ ಅನುಭವಿ ಮತ್ತು ಮೀಸಲಾದ ಸಿಬ್ಬಂದಿಗೆ ಹೆಸರುವಾಸಿಯಾಗಿದೆ.
ಪ್ರಶಸ್ತಿಗಳು ಮತ್ತು ಮಾನ್ಯತೆ
ಬೆಂಗಳೂರು ವಿಶ್ವವಿದ್ಯಾಲಯದ ೨೦೦೯-೧೦ ರಲ್ಲಿ ಶೆಟ್ಟಿಯವರಿಗೆ ಗೌರವ ಡಾಕ್ಟರೇಟ್ ಪ್ರದಾನ ಮತ್ತು ೨೦೦೪ ರಲ್ಲಿ ವಿಶ್ವೇಶ್ವರಯ್ಯ ಸ್ಮಾರಕ ಪ್ರಶಸ್ತಿಯನ್ನು ವಾಣಿಜ್ಯ ಮತ್ತು ಕರ್ನಾಟಕ ಕೈಗಾರಿಕಾ ಚೇಂಬರ್ಸ್ ಒಕ್ಕೂಟದವರು ಶೆಟ್ಟಿಯವರಿಗೆ ಗೌರವನೀಡಿ ಸನ್ಮಾನಿಸಿದ್ದಾರೆ.
ಉಲ್ಲೇಖಗಳು
ವರ್ಗ:ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬ ವರ್ಗ:೨೦೨೦ ನಿಧನ ವರ್ಗ:೧೯೨೮ ಜನನ ವರ್ಗ:ಕರ್ನಾಟಕದ ಉದ್ಯಮಿಗಳು ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಅಯಾನ್‍ಗೋಳ
ಅಯಾನ್‍ಗೋಳ ಭೂಮಿಯನ್ನು ಸುತ್ತುವರೆದಿರುವ ವಿದ್ಯುದಂಶವನ್ನು ಹೊಂದಿದ ಪರಮಾಣು ಮತ್ತು ಅಣುಗಳ ಪದರ.ಇದು ಭೂಮಿಯಿಂದ ೫೦ ಕಿ.ಮೀ ಎತ್ತರದಿಂದ ೧೦೦೦ ಕಿ.ಮೀ ಎತ್ತರದವರೆಗೆ ಹಬ್ಬಿದೆ .ಇದು ಸೂರ್ಯನಿಂದ ಭೂಮಿಗೆ ಬರುವ  ಅತಿನೇರಳೆ ಕಿರಣಗಳಿಂದ ಉಂಟಾಗುತ್ತದೆ.
ಉಂಟಾಗುವಿಕೆ
ಸೂರ್ಯನ ಅತಿನೇರಳೆ ಅಥವಾ ಬೇರೆ ಅಯಾನೀಕರಿಸುವ ಕಿರಣಗಳಿಂದ ಭೂಮಿಯ ವಾತಾವರಣದಲ್ಲಿ ಅಯಾನೀಕರಣ ಉಂಟಾಗುತ್ತದೆ. ಭೂಮಿಯಿಂದ (90) ಕಿ.ಮೀ. ಕಡಿಮೆ ಎತ್ತರದಲ್ಲಿ ಈ ರೀತಿ ಉಂಟಾದ ಎಲೆಕ್ಟ್ರಾನುಗಳು ಮತ್ತು ಅಯಾನ್‍ಗಳು ಪುನರ್ಮಿಲನ ಹೊಂದುತ್ತವೆ. ಆದರೆ ಸುಮಾರು (90-300) ಕಿ.ಮೀ. ಎತ್ತರದಲ್ಲಿರುವ ವಿರಳವಾದ ಗಾಳಿಯಲ್ಲಿ ಈ ಬಿಡಿಯಾದ ಎಲೆಕ್ಟ್ರಾನುಗಳು ಮತ್ತು ಅಯಾನ್‍ಗಳು ರೇಡಿಯೊತರಂಗಗಳ ಮೇಲೆ ಪ್ರಭಾವ ಬೀರುವಷ್ಟು ಸಂಖ್ಯೆಯಲ್ಲಿ ಯಾವಾಗಲೂ ಬಿಡಿಯಾಗಿಯೇ ಇರುತ್ತವೆ. ಭೂಮಿಯನ್ನಾವರಿಸಿರುವ ವಾತಾವರಣದ ಈ ಅಯಾನೀಕರಣ ಹೊಂದಿದ ಭಾಗದ ಹೆಸರು ಅಯಾನ್‍ಗೋಳ (ಅಯೋನೋಸ್ಫಿಯರ್). ಈ ರೀತಿ ಸೂರ್ಯನ ಅತಿನೇರಳೆ ಕಿರಣಗಳ ಬಹುಭಾಗವನ್ನು ಅಯಾನ್‍ಗೋಳ ಹೀರಿಕೊಳ್ಳದೆ ಇದ್ದಿದ್ದರೆ ಭೂಮಿಯಲ್ಲಿನ ಜೀವನಕ್ರಮವೇ ಬದಲಾಗುತ್ತಿತ್ತು.
ಅಯಾನ್‍ಗೋಳದ ಪದರಗಳು
ಭೂಮಿಯ ಕಾಂತಕ್ಷೇತ್ರದ ಕ್ರಮವಾದ ಬದಲಾವಣೆಗಳನ್ನು ಅರ್ಥಮಾಡಿಕೊಳ್ಳಲು ಇಂಥ ಗೋಳವೊಂದು ಇರಬೇಕು ಎಂದುಕೊಳ್ಳಲಾಗಿತ್ತು. ರೇಡಿಯೊ ಅಲೆಗಳನ್ನು ಅಟ್ಲಾಂಟಿಕ್ ಸಾಗರದಾಚೆಗೆ ಮಾರ್ಕೊನಿ ಕಳುಹಿಸಿದಾಗ ಅಯಾನ್‍ಗೋಳವಿರುವುದು ಮತ್ತಷ್ಟು ಖಚಿತವಾಯಿತು. ಎ.ಇ.ಕೆನ್ನೆಲಿ ಮತ್ತು ಒ. ಹೆವಿಸೈಡ್‍ರವರು ಇದಕ್ಕೆ ಅಯಾನ್‍ಗೋಳ ಕಾರಣವೆಂದು ಸೂಚಿಸಿದ್ದರಿಂದ ಇದನ್ನು ಕೆನ್ನೆಲಿ ಹೆವಿಸೈಡ್ ಪದರ ಎಂದೂ ಕರೆಯುತ್ತಾರೆ. ರೇಡಿಯೊತರಂಗಗಳ ಮೇಲೆ ಅಯಾನ್‍ಗೋಳದ ಪ್ರಭಾವವನ್ನು ಅರ್ಥಮಾಡಿಕೊಳ್ಳಲು ಶೂನ್ಯಪ್ರದೇಶದಲ್ಲಿರುವ ಒಂದು ಎಲೆಕ್ಟ್ರಾನನ್ನು ಪರಿಗಣಿಸಬೇಕು; ಅದು ರೇಡಿಯೊತರಂಗದ ಸ್ಥಿರ-ವಿದ್ಯುತ್‍ಕ್ಷೇತ್ರದಿಂದ (ಎಲೆಕ್ಟ್ರೊಸ್ಟ್ಯಾಟಿಕ್ ಫೀಲ್ಡ್) ಅದಕ್ಕನುಗುಣವಾಗಿ ಕಂಪಿಸುತ್ತದೆ. ಹೀಗೆ ಕಂಪಿಸುವ ಎಲೆಕ್ಟ್ರಾನುಗಳು ರೇಡಿಯೊತರಂಗದ ಶಕ್ತಿಯನ್ನು ಹೀರಿ ಮರುಪ್ರಸಾರ ಮಾಡುತ್ತವೆ. ಅಯಾನ್‍ಗೋಳದ ಒಟ್ಟು ಪರಿಣಾಮ ರೇಡಿಯೊತರಂಗಗಳ ದಿಕ್ಕನ್ನು ಹೆಚ್ಚು ಎಲೆಕ್ಟ್ರಾನ್ ಸಾಂದ್ರತೆಯಿರುವ ಕಡೆಯಿಂದ ಕಡಿಮೆ ಎಲೆಕ್ಟ್ರಾನ್ ಸಾಂದ್ರತೆಯ ಕಡೆಗೆ ಬದಲಾಯಿಸುವುದು. ಈ ಪರಿಣಾಮ ಎಲೆಕ್ಟ್ರಾನ್‍ನ ಕಂಪನವಿಸ್ತಾರ (ಆ್ಯಂಪ್ಲಿಟ್ಯೂಡ್) ಮತ್ತು ಸರಾಸರಿ ವೇಗ ಇವುಗಳನ್ನು ಅವಲಂಬಿಸಿರುವುದರಿಂದ, ಆವರ್ತ ಸಂಖ್ಯೆ (ಫ್ರೀಕ್ವೆನ್ಸಿ) ಕಡಿಮೆಯಾದಂತೆ ಹೆಚ್ಚುತ್ತದೆ. ಅಯಾನ್‍ಗಳೂ ಹೀಗೇ ಮಾಡಿದರೂ ಅವುಗಳ ಜಡತ್ವ ಹೆಚ್ಚಾದ್ದರಿಂದ ಅವುಗಳಿಂದಾಗುವ ಪರಿಣಾಮ ಬಲು ಕಡಿಮೆ. ಪ್ರಸಾರಯಂತ್ರದಿಂದ ಹೊರಟ ಭೂತರಂಗಕ್ಕಿಂತ (ಗ್ರೌಂಡ್‍ವೇವ್) ಅಯಾನ್‍ಗೋಳದ ಪ್ರತಿಫಲನದಿಂದ ಬರುವ ಆಕಾಶತರಂಗ (ಸ್ಕೈವೇವ್) ಹೆಚ್ಚು ಪ್ರಯಾಣ ಮಾಡಬೇಕು. ಆದ್ದರಿಂದ ರೇಡಿಯೊತರಂಗಗಳ ಕ್ಷಣಿಕ ಮಿಡಿತವೊಂದನ್ನು (ಷಾರ್ಟ್ ಪಲ್ಸ್) ಕಳಿಸಿ ಪ್ರಸಾರಯಂತ್ರದಿಂದ ಸ್ವಲ್ಪದೂರದಲ್ಲಿರುವ ಆಸಿಲೊಗ್ರಾಮ್‍ಗೆ ಇವೆರಡು ಬರಲು ಆಗುವ ಕಾಲವ್ಯತ್ಯಾಸದಿಂದ ಅಯಾನ್‍ಗೋಳದ ಎತ್ತರವನ್ನು ಲೆಕ್ಕಹಾಕಬಹುದು. ಇಂಥ ಅಧ್ಯಯನದಿಂದ ಅಯಾನ್‍ಗೋಳದಲ್ಲಿ ಹಲವಾರು ಪದರಗಳಿರುವುದು ತಿಳಿಯಿತು. ಇವುಗಳಲ್ಲಿ ಎರಡು ಪ್ರಧಾನ. (90-120) ಕಿ.ಮೀ. ಎತ್ತರದವರೆಗೆ ಕೆಳಗಿನ E ಪದರವಿದೆ. ಮೇಲಿನ F ಪದರ (150-300) ಕಿ.ಮೀ. ಎತ್ತರದಲ್ಲಿದೆ. ಇವಲ್ಲದೆ ಸುಮಾರು (70) ಕಿ.ಮೀ. ಎತ್ತರದಲ್ಲಿ D ಪದರವೂ ಉಂಟು. ಹಗಲು ಹೊತ್ತಿನಲ್ಲಿ E ಪದರದ ಪರಮಾವಧಿ ಬೆಲೆ ಒಂದು ಘನ ಸೆಂ.ಮೀ.ಗೆ 105 ಸ್ವತಂತ್ರ ಎಲೆಕ್ಟ್ರಾನ್‍ಗಳು. ಆದರೆ ಅದೇ ವೇಳೆ F ಪದರಕ್ಕೆ ಎರಡು ಪರಮಾವಧಿ ಬೆಲೆಗಳಿವೆ. F1 ಮತ್ತು F2 ಪದರಗಳೆಂದು ಇವುಗಳ ಹೆಸರು.F2 ಪದರ F1ಪದರದ ಮೇಲೆ ಇದೆ. ರಾತ್ರಿಯಲ್ಲಿ F1ಮತ್ತು  F2 ಪದರಗಳ ಬದಲು (250) ಕಿ.ಮೀ. ಎತ್ತರದಲ್ಲಿ F ಪದರವೊಂದೇ ಇರುವುದು. ಊಧ್ರ್ವದಿಶೆಯಲ್ಲಿ ರೇಡಿಯೊತರಂಗವನ್ನು ಕಳುಹಿಸಿದಾಗ ಅದು ಪ್ರತಿಫಲನವಾಗುವ ಸ್ಥಳದಲ್ಲಿರುವ ಎಲೆಕ್ಟ್ರಾನ್ ಸಾಂದ್ರತೆಗೂ (Ne) ಆ ತರಂಗದ ಆವರ್ತಸಂಖ್ಯೆಗೂ (ಮೆಗಾಸೈಕಲ್ಲಿನಲ್ಲಿ) ಇರುವ ಸಮೀಕರಣ Ne=1.24x104f2. ಅಲ್ಲದೆ ಅದು ಭೂಮಿಗೆ ಹಿಂದಿರುಗಿ ಬರಲು ಆಗುವ ಕಾಲದಿಂದ ಪ್ರತಿಫಲನ ಹೊಂದುವ ಸ್ಥಳದ ಎತ್ತರವೂ ತಿಳಿಯುತ್ತದೆ. ಇಂಥ ಅಧ್ಯಯನದಿಂದ ಭೂಮಿಯಿಂದ ಸುಮಾರು (100-350) ಕಿ.ಮೀ. ಎತ್ತರದವರೆಗೆ ಎತ್ತರ ಹೆಚ್ಚಾದಂತೆ ಎಲೆಕ್ಟ್ರಾನ್ ಸಾಂದ್ರತೆ ಹೆಚ್ಚುತ್ತದೆ ಎಂದು ತಿಳಿಯಿತು. ಆದ್ದರಿಂದ D, E, F1, F2ಪದರಗಳು ಮೊದಲು ತಿಳಿದುಕೊಂಡಿದ್ದ ಹಾಗೆ ಸ್ಪಷ್ಟವಾದ ಪ್ರತ್ಯೇಕ ಪದರಗಳಲ್ಲ. ಆದರೆ ಎಲೆಕ್ಟ್ರಾನ್ ಸಾಂದ್ರತೆ ಪರಮಾವಧಿಯಾಗಿದ್ದು ಸ್ವಲ್ಪ ಎತ್ತರದವರೆಗೂ ಒಂದೇ ಸಾಂದ್ರತೆಯಿರುವ ಸ್ಥಳಗಳು; ಅಂದರೆ ಈ ಪದರಗಳ ನಡುವೆಯೂ ಬಿಡಿ ಎಲೆಕ್ಟ್ರಾನ್‍ಗಳು ಇವೆಯೆಂದಾಯಿತು.
ಅಯಾನ್‍ಗೋಳದ ಅಧ್ಯಯನ
ಸುಮಾರು (60-90) ಕಿ.ಮೀ. ಎತ್ತರದವರೆಗೆ ಹರಡಿರುವ ಪದರದಲ್ಲಿ ಹೈಡ್ರೊಜನ್ನಿನ ಲೈಮಾನ್ ಆಲ್ಫ  ಕಿರಣದಿಂದ ಅಯಾನೀಕರಣವಾಗುವುದು. ಅಯಾನ್‍ಗೋಳಕ್ಕೆ ಈ ಕಿರಣದ ಕಂಪನಸಂಖ್ಯೆಯ ಕಿಟಕಿ ಅಥವಾ ಕಿಂಡಿ ಇರುವುದರಿಂದ ಈ ಕಿರಣ (60) ಕಿ.ಮೀ. ಎತ್ತರದವರೆಗೂ ಬರಲು ಸಾಧ್ಯ. ಸೌರಜ್ವಾಲೆಯಿಂದ (ಸೋಲಾರ್ ಫ್ಲೇರ್) ಬರುವ ಶಕ್ತಿಯುತವಾದ ಕ್ಷ-ಕಿರಣಗಳಿಂದ ಮತ್ತು ಹಲವಾರು ದಶಲಕ್ಷದಿಂದ ನೂರಾರು ದಶಲಕ್ಷ ಮಿಲಿಯನ್ ಎಲೆಕ್ಟ್ರಾನ್ ವೋಲ್ಟ್‍ಶಕ್ತಿಯ ಪ್ರೊಟಾನ್‍ಗಳಿಂದ ಈ ಪದರದ ಎಲೆಕ್ಟ್ರಾನ್ ಸಾಂದ್ರತೆ ಬಹಳ ಹೆಚ್ಚುತ್ತದೆ ಮತ್ತು ಎತ್ತರ ಕಡಿಮೆಯಾಗುತ್ತದೆ. ಹೀಗೆ ಎಲೆಕ್ಟ್ರಾನ್ ಸಾಂದ್ರತೆ ಬಲು ಹೆಚ್ಚಿದಾಗ ರೇಡಿಯೊ ಪ್ರಸಾರವೇ ಸಾಧ್ಯವಾಗದಿರಬಹುದು. ಸುಮಾರು (90-140) ಕಿ.ಮೀ. ಎತ್ತರದವರೆಗೆ ಹರಡಿರುವ E ಪದರದಲ್ಲಿ ಸೂರ್ಯಜನಿತ ಮೃದು ಕ್ಷ-ಕಿರಣಗಳಿಂದ ಅಯಾನೀಕರಣ ಉಂಟಾಗುತ್ತದೆ. ಅತಿ ಕಡಿಮೆ ಸೂರ್ಯಕಲೆಯಿರುವಾಗ ಇದರ ಎಲೆಕ್ಟ್ರಾನ್ ಸಾಂದ್ರತೆ ಸುಮಾರು (105) (ಮಧ್ಯಾಹ್ನಕಾಲ) ಮತ್ತು ಅತಿ ಹೆಚ್ಚು ಸೂರ್ಯಕಲೆಯಿರುವಾಗ (1.5x105) (ಮಧ್ಯಾಹ್ನಕಾಲ) ಈ ಪದರದ ಎಲೆಕ್ಟ್ರಾನ್ ಸಾಂದ್ರತೆ ಸಾಧಾರಣವಾಗಿ ಮಧ್ಯಾಹ್ನ (12) ಗಂಟೆಗೆ ಅತಿ ಹೆಚ್ಚಾಗಿ, ಅಲ್ಲಿಂದ ಎರಡು ಕಡೆಯೂ ಕಾಲಕ್ಕೆ ಸರಿಯಾಗಿ ಕಡಿಮೆಯಾಗುತ್ತ ಇರುತ್ತದೆ. ಸುಮಾರು (140-200) ಕಿ.ಮೀ. ಎತ್ತರದವರೆಗೂ ಹರಡಿರುವ F1 ಪದರದಲ್ಲಿ ಅಯಾನೀಕರಣವುಂಟಾಗುವುದು ಸೂರ್ಯಜನಿತ ಹೀಲಿಯಂ (304) ಕಿರಣದಿಂದ. ಅತಿ ಕಡಿಮೆ ಸೂರ್ಯಕಲೆಯಿರುವಾಗ ಇದರ ಎಲೆಕ್ಟ್ರಾನ್ ಸಾಂದ್ರತೆ ಸುಮಾರು (5x105) (ಮಧ್ಯಾಹ್ನಕಾಲ) : ಮತ್ತು ಅತಿಹೆಚ್ಚು ಸೂರ್ಯಕಲೆಯಿರುವಾಗ ಸುಮಾರು (2x106) (ಮಧ್ಯಾಹ್ನಕಾಲ). F ಪದರ E ಮತ್ತು F2ಪದರಗಳಿಂದ ಸ್ಪಷ್ಟವಾಗಿ ಬೇರೆಯಾಗಿಲ್ಲ ಮತ್ತು ರಾತ್ರಿಕಾಲದಲ್ಲಿ ಸಾಂದ್ರತೆ 104ಗಿಂತ ಕಡಿಮೆಯಿದ್ದು ಇದು ಇರುವುದೇ ತಿಳಿಯುವುದಿಲ್ಲ. ಸುಮಾರು (200-300) ಕಿ.ಮೀ. ಎತ್ತರದವರೆಗೂ ಹರಡಿರುವ F2 ಪದರದಲ್ಲಿ ಅಯಾನೀಕರಣವುಂಟಾಗಿರುವುದು ಸಹ ಹೀಲಿಯಂ (304) ಕಿರಣಗಳಿಂದಲೇ ಇರಬೇಕು. ಈ ಪದರದ ವಿಷಯ ಅಷ್ಟು ನಿಖರವಾಗಿ ತಿಳಿದಿಲ್ಲ. ಇದರ ಎಲೆಕ್ಟ್ರಾನ್ ಸಾಂದ್ರತೆ ಸುಮಾರು 106ಎತ್ತರ ಹೆಚ್ಚಾದ ಹಾಗೆ ಅಯಾನೀಕರಣ ವ್ಯತ್ಯಾಸವಾಗುವದರಕ್ಕಿಂತ ಪುನರ್ಮಿಲನ ಕಡಿಮೆಯಾಗುವ ದರ ಹೆಚ್ಚು. ಆದ್ದರಿಂದ ಅದೇ ಅಯಾನೀಕರಿಸುವ ಕಿರಣಗಳಿಂದ ಹೆಚ್ಚು ಎಲೆಕ್ಟ್ರಾನ್ ಸಾಂದ್ರತೆಯ ಎರಡನೆಯ ಪದರವುಂಟಾಗಿದೆ. 300 ಕಿ.ಮೀ. ಗಿಂತ ಮೇಲೆ ಎತ್ತರ ಹೆಚ್ಚಾದ ಹಾಗೆ ಎಲೆಕ್ಟ್ರಾನ್ ಸಾಂದ್ರತೆ ಕಡಿಮೆಯಾಗುತ್ತದೆ. ಈ ಪದರಗಳ ಗುಣಾತಿಶಯಗಳು ಮೇಲೆ ಹೇಳಿರುವಂತೆ ದಿನದ ಕಾಲಕ್ಕೆ ಸೂರ್ಯನಲ್ಲಾಗುವ ಬದಲಾವಣೆಗಳಿಗೆ ಮತ್ತು ಸೂರ್ಯಕಲೆಗಳ ಆವರ್ತಕ್ಕೆ (ಸನ್‍ಸ್ಪಾಟ್ ಸೈಕಲ್) ಅನುಸಾರವಾಗಿ ಬದಲಾಗುವುವಲ್ಲದೆ ವರ್ಷದ ಋತುವಿಗೆ ಅಧ್ಯಯನ ಕೇಂದ್ರದ ಭೌಗೋಳಿಕ ಸ್ಥಾನಕ್ಕೆ ತಕ್ಕಂತೆ ಬದಲಾಗುತ್ತಿರುತ್ತವೆ. ಕಾಂತೀಯ ಬಿರುಗಾಳಿ (ಮ್ಯಾಗ್ನೆಟಿಕ್ ಸ್ಟಾರ್ಮ್) ಬಂದಾಗಲಂತೂ ಈ ಗುಣಾತಿಶಯಗಳು ಬಲು ಏರುಪೇರಾಗಿರುತ್ತವೆ.
ರೇಡಿಯೋ ತರಂಗಗಳ ಮೇಲೆ ಪ್ರಭಾವ
ಗ್ರಾಹಕ (ರಿಸೀವರ್) ಗ್ರಹಿಸುವ ರೇಡಿಯೊ ಸಂಜ್ಞೆಯ ಶಕ್ತಿ ಇದ್ದಕ್ಕಿದ್ದಂತೆ ಬದಲಾಗುವುದಕ್ಕೆ ಕುಗ್ಗುವಿಕೆ (ಫೇಡಿಂಗ್) ಎನ್ನುತ್ತೇವೆ. ಇದಕ್ಕೆ ಅಯಾನ್‍ಗೋಳದ ಸ್ಥಳೀಯ ವ್ಯತ್ಯಾಸಗಳಿಂದ ಚದರಿದ ತರಂಗಗಳ ಪ್ರತಿಯೋಗ (ಇಂಟರ್‍ಫಿಯರೆನ್ಸ್), ಅಯಾನ್‍ಗೋಳದ ಹಲವಾರು ಮಾರ್ಗಗಳಲ್ಲಿ ಬಂದ ತರಂಗಗಳ ಪ್ರತಿಯೋಗ, ಭೂತರಂಗ, ಆಕಾಶತರಂಗಗಳ ಪ್ರತಿಯೋಗ ಹೀಗೆ ಹಲವಾರು ಕಾರಣಗಳುಂಟು. ಅಲ್ಲದೆ ಈ ಪ್ರತಿಯೋಗದ ಸ್ಥಿತಿ ಆವರ್ತಸಂಖ್ಯೆಯನ್ನು ಅವಲಂಬಿಸಿರುವುದರಿಂದ ವಿವಿಧ ಆವರ್ತಸಂಖ್ಯೆಯ ತರಂಗಗಳು ವಿವಿಧ ಮಟ್ಟಕ್ಕೆ ಕುಗ್ಗಿಸಲ್ಪಟ್ಟು ಗ್ರಹಿಸಿದ ಸಂಜ್ಞೆಯ ಗುಣ (ಕ್ವಾಲಿಟಿ) ಮೂಲಸಂಜ್ಞೆಯಂತಿರುವುದಿಲ್ಲ. ಇದನ್ನು ಆರಿಸಿದ ಕುಗ್ಗುವಿಕೆ (ಸೆಲೆಕ್ಟಿವ್ ಫೇಡಿಂಗ್) ಎನ್ನುತ್ತೇವೆ. ಅಯಾನ್‍ಗೋಳದ ಸ್ಥಳೀಯ ವ್ಯತ್ಯಾಸಗಳ ಜರುಗುವಿಕೆಯ (ಡ್ರಿಫ್ಟ್) ಮೇಲಾಗುತ್ತಿರುವ ಅಧ್ಯಯನಗಳಿಂದಲೂ ಮತ್ತು ಕೃತಕ ಉಪಗ್ರಹಗಳಿಂದ ನಡೆಸುತ್ತಿರುವ ಅಧ್ಯಯನಗಳಿಂದಲೂ ಅಯಾನ್‍ಗೋಳದ ವಿವರಗಳು ಮತ್ತಷ್ಟು ತಿಳಿಯುತ್ತವೆ. ಹೆಚ್ಚು ಆವರ್ತ ಸಂಖ್ಯೆಯ ಭೂಮಿತರಂಗ ಒಂದೆರಡು ಕಿ.ಮೀ.ನಲ್ಲೇ ಕ್ಷಯಿಸಿ ಹೋಗುತ್ತದೆ ಮತ್ತು ಈ ಪರಮಾವಧಿ ಪತನಕೋನವಿದ್ದಾಗ ಭೂಮಿಗೆ ಹಿಂತಿರುಗುವ ಸ್ಥಳಕ್ಕೂ ಪ್ರಸಾರ ಯಂತ್ರಕ್ಕೂ ನಡುವೆ ಆಕಾಶತರಂಗ ಬರಲು ಸಾಧ್ಯವಿಲ್ಲ. ಯಾವ ಮಾರ್ಗದಿಂದಲೂ ಆ ಪ್ರಸಾರಯಂತ್ರದ ಸಂಜ್ಞೆಗಳು ಬರಲು ಸಾಧ್ಯವಿಲ್ಲದ ಈ ದೂರಕ್ಕೆ ಹಾರುದೂರ (ಸ್ಕಿಪ್ ಡಿಸ್ಟೆನ್ಸ್) ಎಂದು ಹೆಸರು.ಪ್ರೇಕ್ಷಕಕೇಂದ್ರದಿಂದ ಗ್ರಾಹಕಕೇಂದ್ರಕ್ಕೆ ಹೋಗುವಾಗ ರೇಡಿಯೊ ಅಲೆಯೊಂದು ಭೂಮಿ ಮತ್ತು ಅಯಾನ್‍ಗೋಳದ ನಡುವೆ ಹಿಂದಕ್ಕೂ ಮುಂದಕ್ಕೂ ಪ್ರತಿಫಲನಗೊಳ್ಳುತ್ತದೆ. ಹೆಚ್ಚು ದೂರದ ರೇಡಿಯೊ ಪ್ರಸಾರಕ್ಕೆ (550) ಕಿಲೊಸೈಕಲ್‍ಗಳಿಂದ (30) ಮೆಗಾಸೈಕಲ್‍ಗಳವರೆಗಿನ ಆವರ್ತ ಸಂಖ್ಯೆಯ ತರಂಗಗಳನ್ನೇ ಉಪಯೋಗಿಸುತ್ತಾರೆ. ಆವರ್ತಸಂಖ್ಯೆ ಇದಕ್ಕಿಂತ ಹೆಚ್ಚಾದರೆ ಅಯಾನ್‍ಗೋಳದಿಂದ ಪ್ರತಿಫಲನವಾಗದೇ ಅದನ್ನು ತೂರಿಕೊಂಡು ಹೊರಟುಹೋಗುತ್ತದೆ. ಆವರ್ತಸಂಖ್ಯೆ ಇದಕ್ಕಿಂತ ಕಡಿಮೆಯಾದರೆ ತರಂಗದ ಶಕ್ತಿಯೆಲ್ಲ ಆ ಪದರದ ಎಲೆಕ್ಟ್ರಾನ್‍ಗಳೇ ಹೀರಿ ಅಲ್ಲಿರುವ ಗಾಳಿಯ ಅಣುಗಳೊಡನೆ ಡಿಕ್ಕಿ ಹೊಡೆದು ಕಳೆದುಹೋಗುತ್ತದೆ. ಬಾಹ್ಯಾಕಾಶ ನೌಕೆಯೊಡನೆ (ಸ್ಪೇಸ್ ಸ್ಯಾಟೆಲ್ಲೈಟ್) ಅಥವಾ ಬೇರೆ ಗ್ರಹಗಳೊಡನೆ ರೇಡಿಯೂ ಸಂಪರ್ಕಕ್ಕೆ 30 ಮೆ.ಸೈ.ಗಿಂತ ಹೆಚ್ಚಿನ ಆವರ್ತಸಂಖ್ಯೆಯ ತರಂಗಗಳನ್ನೇ ಉಪಯೋಗಿಸಬೇಕು.
ಇತ್ತೀಚಿಗಿನ ಆವಿಷ್ಕಾರಗಳು
ಪ್ರಕೃತಿದತ್ತವಾದ ಅಯಾನ್‍ಗೋಳದ ಬದಲು ವೆಸ್ಟ್ ಫೋರ್ಡ್ ಯೋಜನೆಯಲ್ಲಿ ಲಕ್ಷಗಟ್ಟಲೆ ಅತಿಸೂಕ್ಷ್ಮ ತಾಮ್ರದ ತಂತಿಗಳನ್ನು ಭೂಮಿಯ ಸುತ್ತಲೂ ಸೂಕ್ತ ಎತ್ತರದಲ್ಲಿ ಹರಡಿ ಆ ಕೃತಕಾವರಣದ ಸಹಾಯದಿಂದ ಹೆಚ್ಚು ದೂರ ರೇಡಿಯೊ ಪ್ರಸಾರಕ್ಕೆ ಪ್ರಯತ್ನ ನಡೆಯುತ್ತಿದೆ. ಎಕೊ, ಟೆಲ್‍ಸ್ಟಾರ್, ಸಿಂಕಾಮ್ ಮತ್ತು ರಿಲೇ ಕೃತಕ ಉಪಗ್ರಹಗಳ ಸಹಾಯದಿಂದ ಅಯಾನ್‍ಗೋಳದ ಸಹಾಯವಿಲ್ಲದೆಯೇ ಭೂಮಿಯಾದ್ಯಂತ ಸದಾಕಾಲ ರೇಡಿಯೊ ಸಂಪರ್ಕವಿಟ್ಟುಕೊಳ್ಳಬಹುದು; ಮತ್ತು ಅಯಾನ್‍ಗೋಳದಿಂದಾಗದ, 30 ಮೆ.ಸೈ.ಗಿಂತ ಹೆಚ್ಚಿನ ಆವರ್ತಸಂಖ್ಯೆಯ ತರಂಗಗಳನ್ನೇ ಉಪಯೋಗಿಸುವ, ಟೆಲಿವಿಷನ್ನಿನ ಅಧಿಕ ದೂರ ಪ್ರಸಾರವನ್ನೂ ಮಾಡಬಹುದು ಎಂದು ತಿಳಿದು ಬಂದಿದೆ.
ತಲವಾಟ
ತಲವಾಟ ದಕ್ಷಿಣ ಭಾರತದ, ಕರ್ನಾಟಕ ರಾಜ್ಯದಲ್ಲಿರುವ ಹಳ್ಳಿ. . ಇದು ಶಿವಮೊಗ್ಗ ಮತ್ತು ಉತ್ತರ ಕನ್ನಡ ಜಿಲ್ಲೆಯ ಗಡಿಯಲ್ಲಿ ಬರುತ್ತದೆ.ಇದರ ತಾಲ್ಲೂಕು ಸಾಗರ.
ಪ್ರಯಾಣ
ಈ ಪ್ರದೇಶವು ರೈಲ್ವೆ ಮತ್ತು ರಸ್ತೆಗಳೊಂದಿಗೆ ಚೆನ್ನಾಗಿ ಸಂಪರ್ಕಗೊಂಡಿದೆ. ಇದು NH 206 ನ ಪಕ್ಕದಲ್ಲಿಯೇ ಇದೆ. ಇದರ ಹತ್ತಿರದ ರೈಲ್ವೆ ಕೇಂದ್ರವು ತಾಳಗುಪ್ಪವಾಗಿರುತ್ತದೆ. ಇಲ್ಲಿ, ದಾರಿಹೋಕರಿಗೆ ಕೆಲವು ಹೋಂಸ್ಟೇಗಳು ಕೂಡ ಇದೆ.
ಹತ್ತಿರದ ಪ್ರೇಕ್ಷಣೀಯ ಸ್ತಳಗಳು
ಇದರTಹತ್ತಿರದ ಪ್ರೇಕ್ಷಣೀಯ ಸ್ತಳ  ಜೋಗ ಜಲಪಾತ ಮತ್ತು ಶರಾವತಿ ನದಿ ಎಂದು ಹೇಳಬಹುದು.ಇದಲ್ಲದೆ, ಭೀಮೇಶ್ವರ, ಕೊಲ್ಲೂರು ಮತ್ತು ಸಿಗಂದೂರು ಕೂಡ ಹತ್ತಿರದಲ್ಲಿ ಇವೆ.
ರುದ್ರ ವೀಣೆ
ರುದ್ರ ವೀಣೆ ಒಂದು ಪ್ರಾಚೀನ ಭಾರತೀಯ ತಂತಿವಾದ್ಯ. ಹಿಂದೂಸ್ತಾನಿ ಶಾಸ್ತ್ರ್ರೀಯ ಸಂಗೀತದಲ್ಲಿ ಹೆಚ್ಚು ಬಳಕೆಯಲ್ಲಿದೆ. ಇಲ್ಲಿ ಇದನ್ನು "ಬೀನ್"ಎಂದೂ ಕರೆಯುತ್ತಾರೆ.ಇದು ಕರ್ನಾಟಕ ಸಂಗೀತದಲ್ಲಿ ಪ್ರಚಲಿತವಿರುವ ವೀಣೆ ಅಥವಾ ಸರಸ್ವತಿ ವೀಣೆಯ ಇನ್ನೊಂದು ರೂಪವಾಗಿದೆ.
ಪ್ರಸಿದ್ಧ ಸಂಗೀತಕಾರರು
ವರ್ಗ:ಹಿಂದುಸ್ತಾನಿ ಸಂಗೀತ ವರ್ಗ:ಹಿಂದುಸ್ತಾನಿ ಸಂಗೀತ ವಾದ್ಯಗಳು
Vînâ
ಕರ್ನಾಟಕ ರಾಜ್ಯ ಹಣಕಾಸು ಸಂಸ್ಥೆ
'''ಕರ್ನಾಟಕ ರಾಜ್ಯ ಹಣಕಾಸು ಸಂಸ್ಥೆ ಕಾರ್ಯಗಳು ರಾಜ್ಯದ ಹಣಕಾಸು ನಿಗಮವನ್ನು ಕರ್ನಾಟಕ ರಾಜ್ಯ ಸರ್ಕಾರ ೧೯೫೬ರಂದು ರಾಜ್ಯದ ಹಣಕಾಸುನಿಗಮದ ಆಕ್ಟಿನ ಅಡಿಯಲ್ಲಿ ಜಾರಿಗೆ ತಂದಿತು.
ಕಡಲ ಸೌತೆ
640 × 359 pixels px|thumb|right|ಕಡಲ ಸೌತೆ
ಕರ್ನಾಟಕ ರಾಜ್ಯ ಹಣಕಾಸು ಸಂಸ್ಥೆ
ಪರಿಚಯ
ಈ ನಿಗಮವು ಸಣ್ಣ ಮತ್ತು ಮಾಧ್ಯಮ ಉದ್ಯಮಿಗಳಿಗೆ ಧೀರ್ಘಕಾಲದ ಹಣಕಾಸಿನ ಅಗತ್ಯಗಳಿಗೆ ಜಾರಿಗೆ ತಂದರು. ಕರ್ನಾಟಕ ರಾಜ್ಯ ಹಣಕಾಸು ಸಂಸ್ಥೆ ಮೊದಲಿಗೆ ಮೈಸೂರು ರಾಜ್ಯ ಹಣಕಾಸು ಸಂಸ್ಥೆಯಾಗಿ ಮಾರ್ಚ್ ೩೦ ೧೯೫೯ರಲ್ಲಿ ಪ್ರಾರಂಭವಾಯಿತು. ನಂತರ ಮೈಸೂರು ಸರ್ಕಾರ ಕರ್ನಾಟಕ ರಾಜ್ಯ ಹಣಕಾಸು ಸಂಸ್ಥೆಯನ್ನು ಆರಂಭಿಸಿದರು. ಇಂದು ರಾಜ್ಯದ ಆರ್ಥಿಕತೆ ಅಂತರರಾಷ್ಟ್ರೀಯ ಮಾರುಕಟ್ಟೆಗೆ ಕ್ಷಿಪ್ರ ದಾಪುಗಾಲು ಹಾಕುವಲ್ಲಿ ರಾಜ್ಯ ಹಣಕಾಸು ಸಂಸ್ಥೆ ಯಂತ್ರ ನಡೆಸುತ್ತಿದೆ. ಒಂದು ಪ್ರವರ್ತಕ ಮತ್ತು ಜವಾಬ್ದಾರಿಯುತ ಸಂಸ್ಥೆಯಾದ ಕರ್ನಾಟಕ ರಾಜ್ಯ ಹಣಕಾಸು ಸಂಸ್ಥೆ ಸಣ್ಣ ಮತ್ತು ಮಾಧ್ಯಮ ಉದ್ಯಮಿಗಳಿಗೆ ಎಲ್ಲಾ ಸಾಂಭವ್ಯ ನೆರವು ವಿಸ್ತರಿಸುತ್ತಿದೆ.
ಕಡಲ ಸೌತೆ
ಕಡಲ ಸೌತೆ
ಕಂಟಕ ಚರ್ಮಿವಂಶದ ಹೋಲೋತುರಾಯ್ಡಿಯ ವರ್ಗದ ಪ್ರಾಣಿಗಳಿಗಿರುವ ಜನಪ್ರಿಯ ಹೆಸರು (ಸೀ ಕುಕುಂಬರ್). ಇವುಗಳ ದೇಹ ಮೃದು, ನೀಳ ಹಾಗೂ ಸ್ನಾಯುಮಯವಾದದ್ದು ಆಕಾರ ಸೌತೆಕಾಯಿಯಂತೆ. ಹೆಚ್ಚು ಚಟುವಟಿಕೆಗಳನ್ನು ತೋರಿಸದೆ ಸಾಗರದ ತಳದಲ್ಲಿ ಜಡವಸ್ತುವಿನಂತೆ ಇದು ಬಿದ್ದಿರುತ್ತದೆ. ಮಣ್ಣಿನಲ್ಲಿ ಬಿಲ ತೋಡಿ ಹುದುಗಿರುವುದೂ ಉಂಟು. ಬಣ್ಣ ಸಾಮಾನ್ಯವಾಗಿ ಆಕರ್ಷಕವಲ್ಲದ ಕಪ್ಪು, ಬೂದು, ಕಂದು. ಅಪರೂಪಕ್ಕೆ ಉಜ್ವಲ ವರ್ಣದಿಂದ ಕೂಡಿರುವುದೂ ಉಂಟು. ದೇಹದ ಒಂದು ಕೊನೆಯಲ್ಲಿ ಬಾಯಿ, ಅದಕ್ಕೆ ಅಭಿಮುಖವಾಗಿ ಮತ್ತೊಂದು ಕೊನೆಯಲ್ಲಿ ಗುದ. ಬಾಯಿ ಸುತ್ತ ಒಳಕ್ಕೆ ಎಳೆದುಕೊಳ್ಳಬಹುದಾದ ಕೋಡುಬಳ್ಳಿಗಳಿವೆ. ಈ ಬಳ್ಳಿಗಳು ಗಭೀರ ಸಾಗರದ ಅಡಿಯಲ್ಲಿ ವಾಸಿಸುವ ಎಲಾಸಿಪೋಡದ ಸರಳ ನಳಿಕೆ ಪಾದಗಳಂತಿವೆ. ಆದರೆ ಬೇರೆ ಕಡಲ ಸೌತೆಗಳಲ್ಲಿ ಅವು ಹೆಚ್ಚು ಕವಲುಗಳಿಂದ ಕೂಡಿರುತ್ತವೆ. ಕೋಡುಬಳ್ಳಿಗಳು ವಾಸ್ತವವಾಗಿ ಮಾರ್ಪಾಟಾದ ನಳಿಕೆ ಪಾದಗಳೇ. ದೇಹದ ಮೇಲೆ ಐದು ಜೊತೆ ನಳಿಕೆಪಾದಗಳು ಐದು ಸಾಲುಗಳಲ್ಲಿ ಒಂದು ಕೊನೆಯಿಂದ ಮತ್ತೊಂದು ಕೊನೆಯ ವರೆಗೆ ಹಬ್ಬಿರುತ್ತವೆ ಇವುಗಳೇ ಚಲನೆಯಲ್ಲಿ ನೆರವಾಗುವ ಅಂಗಗಳು. ದೇಹದ ಗೋಡೆ ಮೃದು, ಸ್ನಾಯುಮಯ. ಸ್ನಾಯುಗಳಲ್ಲಿ ಸಣ್ಣ ಸಣ್ಣ ಸೂಕ್ಷ್ಮದರ್ಶೀಯ ಸ್ಪಿಕ್ಯೂಲುಗಳು ಹುದುಗಿರುತ್ತವೆ. ಈ ಗುಂಪಿನ ವರ್ಗೀಕರಣದಲ್ಲಿ ಸ್ಪಿಕ್ಯೂಲುಗಳು ಹೆಚ್ಚು ಸಹಾಯಕಾರಿಯಾಗಿವೆ. ಸೀಲೋಮ್ ಎಂಬ ದೇಹಾವಕಾಶ ವಿಸ್ತಾರವಾಗಿದೆ. ರೆಕ್ಟಮಿನ ಗೋಡೆಯಿಂದ ಎರಡು ದೊಡ್ಡ ಶ್ವಾಸನವೃಕ್ಷಗಳು ಬೆಳೆದಿರುತ್ತವೆ. ಕಡಲ ಸೌತೆಗಳು ಆಹಾರ ಸೇವಿಸುವಾಗ ಪರಿಸರದ ಮಣ್ಣನ್ನು ನುಂಗುವುದರಿಂದ ಪಚನನಾಳದಲ್ಲಿ ಮಣ್ಣು ತುಂಬಿರುತ್ತದೆ.
ಉಪಯೋಗಗಳು
ಚೀನ, ಮಲಯ, ಫಿಲಿಪೀನ್ಸ್‌, ಆಸ್ಟ್ರೇಲಿಯಗಳಲ್ಲಿ ಇವುಗಳಿಂದ ಖಾದ್ಯವಸ್ತುಗಳನ್ನು ಹೆಚ್ಚಾಗಿ ಸಾರನ್ನು ತಯಾರಿಸುತ್ತಾರೆ. ಸಾಮಾನ್ಯವಾಗಿ ಇವನ್ನು ಮೊದಲು ಹದಮಾಡಿ ಉಪ್ಪುನೀರಿನಲ್ಲಿ ಕುದಿಸಿ ಒಣಗಿಸಿಟ್ಟುಕೊಂಡಿದ್ದು ಊಟಕ್ಕೆ ಬಡಿಸುವ ಮುನ್ನ ಮತ್ತೆ ಬೇಯಿಸುತ್ತಾರೆ.
ಕರ್ನಾಟಕ ರಾಜ್ಯ ಹಣಕಾಸು ಸಂಸ್ಥೆ
ಪರಿಚಯ
೪೯ ವರ್ಷಗಳ ಅಸ್ಥಿತ್ವದಲ್ಲಿ, ಕರ್ನಾಟಕ ರಾಜ್ಯ ಹಣಕಾಸು ಸಂಸ್ಥೆ ಸಣ್ಣ ಪ್ರಮಾಣದ ಉದ್ಯಮಕ್ಕೆ ಮತ್ತು ಸಣ್ಣ ಉದ್ಯಮಿಗಳಿಗೆ ಸದಾ ಆರ್ಥಿಕ ನೆರವನ್ನು ಒದಗಿಸಿದೆ.
ಉದ್ಯಮ ಪ್ರೊಫೈಲ್
ರಾಜ್ಯ ಹಣಕಾಸು ನಿಗಮ ಆಕ್ಟ್ - ಕೇಂದ್ರ ಹಣಕಾಸು ಉದ್ಯಮ ನಿಗಮವು ಉದ್ಯಮ ಕೈಗಾರಿಕಾ ಹಣಕಾಸು ಸಂಸ್ಥೆಯ ಅಡಿಯಲ್ಲಿ ಸ್ಥಾಪನೆಗೊಂಡಿತು, ಅದು ಮಾಧ್ಯಮ ಮತ್ತು ಧೀರ್ಘಾವದಿ ಕ್ರೆಡಿಟನ್ನು ವಾಣಿಜ್ಯ ಬ್ಯಾಂಕುಗಳನ್ನು ಹೊರತುಪಡಿಸಿ ಬೇರೆ ಎಲ್ಲಾ ಕೈಗಾರಿಕಾ ಸಂಸ್ಥೆಗಳಿಗೂ ಕೊಡಲು ಸ್ಥಾಪನೆಯಾಯಿತು. ಎಲ್ಲಾ ರಾಜ್ಯದ ಸರ್ಕಾರವು ಇಂತಹ ಒಂದು ದಾರಿಯಿಂದ ಕೆಲಸವನ್ನು ಪ್ರತೀ ರಾಜ್ಯಕ್ಕೂ ಹಂಚಲು ಅವರ ಇಚ್ಛೆಯನ್ನು ಕೇಂದ್ರ ಸರ್ಕಾರಕ್ಕೆ ವ್ಯಕ್ತಪಡಿಸಿದರು. ರಾಜ್ಯ ಸರ್ಕಾರಗಳು ಕೇಂದ್ರ ಸರ್ಕಾರದ ನೀತಿ ನಿಭಂದನೆಗಳನ್ನು ಸರಿಯಾಗಿ ಪಾಲನೆ ಮಾಡಲು ರಾಜ್ಯ ನಿಗಮಗಳನ್ನು ವಿಶೇಷವಾದ ಪ್ರತಿಮೆಯಡಿ ಸ್ಥಾಪಿಸಬೇಕೆಂದು ತಮ್ಮ ಇಚ್ಛೆಯನ್ನು ವ್ಯಕ್ತಪಡಿಸಿದರು. ರಾಜ್ಯ ಸರ್ಕಾರಗಳ ಈ ಇಚ್ಛೆಯನ್ನು ಯಶಸ್ವಿಗೊಳಿಸಲು ಕೇಂದ್ರ ಸರ್ಕಾರವು ರಾಜ್ಯ ಹಣಕಾಸು ಸಂಸ್ಥೆಯ ಬಿಲ್ಲನ್ನು ಜಾರಿಗೊಳಿಸಿದರು.
ಹಣಕಾಸು ಸಂಸ್ಥೆಗಳು ದೇಶದ ಆರ್ಥಿಕ ಪರಿಸ್ಥಿತಿಯು ಬೆಳೆಯುವಲ್ಲಿ ವಿಶೇಷವಾದ ಪಾತ್ರವಹಿಸುತ್ತದೆ. ಈ ಸಂಸ್ಥೆಗಳು ಒಂದು ದೇಶದ ಆರ್ಥಿಕ ಸ್ಥಿತಿಯು ಬೆಳೆಯಲೆಂದು ಅನುಕೂಲಕಾರಿ ಮತ್ತು ಪರಿಣಾಮಕಾರಿವಾಗಲಿಯಂದು ಉದ್ಯಮಿಗಳಿಗೆ ಉಳಿತಾಯ ಮತ್ತು ಬಂಡವಾಳ ಆಯ್ಕೆಗಳನ್ನು ಕೊಡುತ್ತಾರೆ.
ವ್ಯಾಪಾರ ಹಣಕಾಸು
ವ್ಯಾಪಾರದ ಹಣಕಾಸು ವ್ಯಾಪಾರದ ಚಟುವಟಿಕೆ ಸ್ವಾಧೀನಗಳ ಬಗ್ಗೆ ಹಣಕಾಸಿನ ಉದ್ದೇಶಗಳು ಎಲ್ಲರಿಗೂ ಸಿಗುತ್ತಿದೆ. ವ್ಯಾಪಾರದ ಹಣಕಾಸಿನ ಯೋಜನೆ, ನಿಯಂತ್ರಣ ಮತ್ತು ನಿಧಿಗಳ ನಿರ್ವಹಿಸುವಲ್ಲಿ ವಿಶಾಲವಾಗಿ ವ್ಯಾಖ್ಯಾನಿಸಬಹುದು.
ಸಣ್ಣ ಮತ್ತು ಮಾಧ್ಯಮ ಪ್ರಮಾದ ಕೈಗಾರಿಕ ಸಂಸ್ಥೆಗಳು
ಸಣ್ಣ ಪ್ರಮಾಣ ಮತ್ತು ಕಾಟೇಜ್ ಸಂಸ್ಥೆಗಳು ಈ ರಚನೆಯ ವಿಶೇಷ ಭಾಗಗಳಾಗಿವೆ ಮತ್ತು ಭಾರತೀಯ ಉತ್ಪಾದನಾ ವಲಯದಲ್ಲಿ ವಿನ್ಯಾಸಗೊಂಡಿದೆ. ಸಣ್ಣ ಪ್ರಮಾಣದ ಉದ್ಯಮಗಳು ಸಾಧಾರಣ ಬಂಡವಾಳವನ್ನು ಹೊಂದಿಕೊಂಡಿರುತ್ತದೆ. ಇದು ಧೀರ್ಘ ಪ್ರಮಾಣದ ಉದ್ಯಮಕ್ಕಿಂತ ಬಂಡವಾಳದಲ್ಲಿ, ಮೂಲಸೌಕರ್ಯದಲ್ಲಿ, ನೇಮಕಾತಿಯಲ್ಲಿ ಮತ್ತು ಹಲವು ವಿಚಾರಗಳಲ್ಲಿ ಬೇರ್ಪಡುತ್ತವೆ. ಕಾಟೇಜ್ ಉದ್ಯಮದಿಂದಲೂ ಅದು ಕೆಲಸದ ವೈಖರಿಯಲ್ಲಿ, ಕೆಲಸಗಾರರಲ್ಲಿ ಮತ್ತಿನಷ್ಟು ವಿಷಯಗಳಿಂದ ಬೇರ್ಪಡುತ್ತವೆ. ಸಣ್ಣ ಪ್ರಮಾಣದ ಉದ್ಯಮವು ಒಟ್ಟಾರೆ ದೇಶದ ಉತ್ಪನ್ನಗಳ ಏರಿಕೆಗಳಿಗೆ ಪ್ರಮುಖ ಘಟಕವಾಗಿದೆ ಮತ್ತು ರಫ್ತು ಗಳಿಕೆಯಲ್ಲಿ ಮಾತ್ರವಲ್ಲದೆ ಸಾಮಾಜಿಕ ಕಳಕಳಿಯನ್ನೂ ಗಮನದಲ್ಲಿಟ್ಟುಕೊಂಡು ಉದ್ಯೋಗಗಳನ್ನು ನಿರ್ಮಿಸುತ್ತಿದೆ.
ವ್ಯಾಪಾರದ ಸ್ವರೂಪ
ಕರ್ನಾಟಕ ರಾಜ್ಯ ಹಣಕಾಸು ಸ೦ಸ್ಥೆಯು ಮುಖ್ಯವಾಗಿ ಸಣ್ಣ ಮತ್ತು ಮಾಧ್ಯಮ ಉದ್ಯಮಗಳಿಗೆ ಸಾಲ ಕೊಡುವ ವ್ಯವಹಾರದಲ್ಲಿದೆ. ಅದು ಉದ್ಯಮಗಳಿಗೆ ಧೀರ್ಘಾವದಿ ಸಾಲ, ಅಲ್ಪಾವಧಿ ಸಾಲ, ಗುತ್ತಿಗೆ ಕೊಡುವಲ್ಲಿ ಮತ್ತು ತುಂಬುಗೂದಲು ಎಂಬ ನೆರವುಗಳನ್ನು ಕೊಡುತ್ತದೆ. ಕರ್ನಾಟಕ ರಾಜ್ಯ ಹಣಕಾಸು ಸಂಸ್ಥೆ ಎಲ್ಲಾ ತರಹದ ಉದ್ಯಮ ಮತ್ತು ಸೇವೆಗಳಿಗೆ ಆರ್ಥಿಕವಾದ ನೆರವನ್ನು ನೀಡುತ್ತದೆ.
ಕೆ.ಎಸ್.ಎಫ್.ಸಿ ಯ ದೃಷ್ಟಿ
ರಾಜ್ಯದ ಎಲ್ಲಾ ಭಾಗಗಳನ್ನು ತಲುಪುವುದು. ರಾಜ್ಯದ ಎಲ್ಲಾ ಭಾಗಗಳಿಗೂ ಮೂಲ ಸೌಕರ್ಯಗಳನ್ನು ಮತ್ತು ನೈಸರ್ಗಿಕ ಸೌಕರ್ಯಗಳನ್ನು ಒದಗಿಸುವುದು. ಸಣ್ಣ ಪ್ರಮಾಣದ ಉದ್ಯಮ ಮತ್ತು ಉದ್ಯಮಿಗಳ ಸದಾ ಬೆಳವಣಿಗೆಯ ಪ್ರಯಾಣದಲ್ಲಿರುವುದು.
ಉಲ್ಲೆಖಗಳು
ವರ್ಗ:ಕರ್ನಾಟಕ ರಾಜ್ಯದ ಸ೦ಸ್ಥೆಗಳು
ಪರಿಶೀಲನೆ
ಅತಿ ಸಾಮಾನ್ಯವಾಗಿ, ಪರಿಶೀಲನೆಯು ಸಂಘಟಿತ ಪರೀಕ್ಷೆ ಅಥವಾ ವಿಧ್ಯುಕ್ತ ಮೌಲ್ಯಮಾಪನ ಅಭ್ಯಾಸ. ಶಿಲ್ಪಶಾಸ್ತ್ರದ ಚಟುವಟಿಕೆಗಳಲ್ಲಿ ಪರಿಶೀಲನೆಯು ಒಂದು ವಸ್ತು ಅಥವಾ ಚಟುವಟಿಕೆಗೆ ಸಂಬಂಧಿಸಿದಂತೆ ನಿರ್ದಿಷ್ಟ ಗುಣಲಕ್ಷಣಗಳಿಗೆ ಅನ್ವಯಿಸಲಾದ ಮಾಪನಗಳು, ಪರೀಕ್ಷೆಗಳು, ಮತ್ತು ಮಾಪಕಗಳನ್ನು ಒಳಗೊಳ್ಳುತ್ತದೆ. ವಸ್ತು ಅಥವಾ ಚಟುವಟಿಕೆ ಈ ಗುರಿಗಳಿಗೆ ಅನುಗುಣವಾಗಿ ಇದೆಯೇ ಎಂದು ನಿರ್ಧರಿಸಲು ಫಲಿತಾಂಶಗಳನ್ನು ಸಾಮಾನ್ಯವಾಗಿ ನಿರ್ದಿಷ್ಟಪಡಿಸಿದ ಅವಶ್ಯಕತೆಗಳು ಮತ್ತು ಮಾನದಂಡಗಳಿಗೆ ಹೋಲಿಸಲಾಗುತ್ತದೆ. ಸುಸಂಗತ ಪರಿಶೀಲನೆಯನ್ನು ಖಚಿತಪಡಿಸಿಕೊಳ್ಳಲು ಇದನ್ನು ಹಲವುವೇಳೆ ಕಾರ್ಯಾಚರಣೆಯಲ್ಲಿರುವ ಪ್ರಮಾಣಕ ಪರಿಶೀಲನಾ ವಿಧಾನದೊಂದಿಗೆ ಮಾಡಲಾಗುತ್ತದೆ. ಪರಿಶೀಲನೆಗಳು ಸಾಮಾನ್ಯವಾಗಿ ವಿನಾಶರಹಿತವಾಗಿರುತ್ತವೆ.
ಪರಿಶೀಲನೆಗಳು ದೃಶ್ಯ ಪರಿಶೀಲನೆಯಾಗಿರಬಹುದು ಅಥವಾ ಶ್ರವಣಾತೀತ ಪರೀಕ್ಷೆಯಂತಹ ಸಂವೇದಿ ತಂತ್ರಜ್ಞಾನಗಳನ್ನು ಒಳಗೊಂಡಿರಬಹುದು ಮತ್ತು ನೇರ ಭೌತಿಕ ಉಪಸ್ಥಿತಿಯಿಂದ ಅಥವಾ ದೂರಸ್ಥ ದೃಶ್ಯ ಪರಿಶೀಲನೆಯಂತಹ ದೂರದಿಂದಲೇ ಸಾಧಿಸಲ್ಪಡಬಹುದು, ಮತ್ತು ಕೈಯಾರೆ ಅಥವಾ ಸ್ವಯಂಚಾಲಿತ ದ್ಯುತಿ ತಪಾಸಣೆಯಂತೆ ಸ್ವಯಂಚಾಲಿತವಾಗಿ ಮಾಡಲ್ಪಡಬಹುದು. ಸಂಪರ್ಕರಹಿತ ದ್ಯುತಿ ಮಾಪನ ಮತ್ತು ದ್ಯುತಿಚಿತ್ರಮಾಪನ ತಂತ್ರಗಳು ಉತ್ಪಾದಿತ ಘಟಕಗಳ ಪರಿಶೀಲನೆ ಮತ್ತು ವಿನ್ಯಾಸ ಅತ್ಯುತ್ತಮವಾಗಿಸುವಿಕೆಗೆ ಸಾಮಾನ್ಯ ವಿನಾಶರಹಿತ ಪರೀಕ್ಷಾ ವಿಧಾನಗಳಾಗಿವೆ.
ಸ್ಕಾಟಿಶ್ ಸರ್ಕಾರದ ಒಂದು ವಿಶ್ಲೇಷಣೆಯು ಸಾರ್ವಜನಿಕ ಸೇವೆಗಳ ಪರಿಶೀಲನೆಯನ್ನು "ನಿರ್ದಿಷ್ಟ ಸೇವೆಗಳು ರಾಷ್ಟ್ರೀಯ ಹಾಗೂ ಸ್ಥಳೀಯ ಸಾಮರ್ಥ್ಯ ಮಾನದಂಡಗಳು, ಕಾನೂನು ಮತ್ತು ವೃತ್ತಿಪರ ಅಗತ್ಯಗಳು, ಮತ್ತು ಸೇವಾ ಬಳಕೆದಾರರ ಅವಶ್ಯಕತೆಗಳನ್ನು ಪೂರೈಸುತ್ತಿವೆಯೇ ಎಂದು ತಾಳೆನೋಡಲು ನಿಯತಕಾಲಿಕ, ಉದ್ದೇಶಿತ ಪರೀಕ್ಷೆ" ಎಂದು ವ್ಯಾಖ್ಯಾನಿಸಿತು.
ಅನಿರೀಕ್ಷಿತ ಪರಿಶೀಲನೆಯು ಘೋಷಿತ ಪರಿಶೀಲನೆಗಿಂತ ಭಿನ್ನ ಫಲಿತಾಂಶಗಳನ್ನು ಹೊಂದಿರುವ ಪ್ರವೃತ್ತಿ ಹೊಂದಿರುತ್ತದೆ. ತಮ್ಮ ಸಂಸ್ಥೆಯಲ್ಲಿ ಇತರರು ಹೇಗೆ ನಿರ್ವಹಿಸುತ್ತಾರೆ ಎಂದು ತಿಳಿದುಕೊಳ್ಳಲು ಬಯಸುವ ಮತ್ತು ಏನು ನಡೆಯುತ್ತದೆಂದು ನೋಡಲು ನಾಯಕರು ಯಾವುದೇ ಮುನ್ಸೂಚನೆ ಇಲ್ಲದೆ ಭೇಟಿ ನೀಡಬಹುದು. ಮೊದಲೇ ಪರಿಶೀಲನೆ ಇದೆ ಎಂದು ಗೊತ್ತಾದರೆ, ಅದು ಜನರಿಗೆ ಮುಚ್ಚಿಡಲು ಅಥವಾ ತಪ್ಪುಗಳನ್ನು ಸರಿಪಡಿಸಲು ಅವಕಾಶ ನೀಡಬಹುದು. ಇದು ದಾರಿತಪ್ಪಿಸುವ ಮತ್ತು ತಪ್ಪು ತೀರ್ಮಾನಗಳಿಗೆ ಕಾರಣವಾಗಬಹುದು. ಹಾಗಾಗಿ ಅನಿರೀಕ್ಷಿತ ಪರಿಶೀಲನೆಯು ಪರೀಕ್ಷಕರಿಗೆ ಪರಿಶೀಲಿಸಿದ ವಸ್ತು ಅಥವಾ ಪ್ರಕ್ರಿಯೆಯ ವಿಶಿಷ್ಟ ಸ್ಥಿತಿಯ ಹೆಚ್ಚು ಉತ್ತಮ ಚಿತ್ರವನ್ನು ನೀಡುತ್ತದೆ. ಇದು ಪರಿಶೀಲನಾ ಪ್ರಕ್ರಿಯೆಯಲ್ಲಿ ಬಾಹ್ಯ ವಿಶ್ವಾಸವನ್ನೂ ವರ್ಧಿಸುತ್ತದೆ.
ಉಲ್ಲೇಖಗಳು
ವರ್ಗ:ಗುಣಮಟ್ಟ
ಓಲ್ಡ್ ಬಾಯ್ (ಚಲನಚಿತ್ರ)
ಓಲ್ಡ್‌ಬಾಯ್ ದಕ್ಷಿಣ ಕೋರಿಯಾದ ೨೦೦೩ರ ಒಂದು ನಿಯೊ-ನಾಯರ್ ಸಾಹಸಪ್ರಧಾನ ರೋಮಾಂಚಕಾರಿ ಚಲನಚಿತ್ರ. ಚಾನ್-ವುಕ್ ಪಾರ್ಕ್ ಇದರ ನಿರ್ದೇಶಕರು ಮತ್ತು ಸಹಬರಹಗಾರರಾಗಿದ್ದರು. ಇದು ಗಾರೋನ್ ಸೂಚಿಯಾ ಬರೆದ ಮತ್ತು ನೊಬುವಾಕಿ ಮಿನೆಗಿಶಿ ಸಚಿತ್ರಗೊಳಿಸಿದ ಇದೇ ಹೆಸರಿನ ಜಾಪನೀಸ್ ಹಾಸ್ಯ ಚಿತ್ರಮಾಲೆಯ ಮೇಲೆ ಆಧಾರಿತವಾಗಿದೆ. ಓಲ್ಡ್‌ಬಾಯ್ ದ ವೆಂಜನ್ಸ್ ಚಿತ್ರತ್ರಯದ ಎರಡನೇ ಭಾಗವಾಗಿದೆ, ಮತ್ತು ಸಿಂಪತಿ ಫಾರ್ ಮಿ. ವೆಜಿಯಾನ್ಸ್ ಇದರ ಪೂರ್ವಭಾಗವಾಗಿದೆ ಹಾಗೂ ಸಿಂಪತಿ ಫಾರ್ ಲೇಡಿ ವೆಜಿಯಾನ್ಸ್ ಇದರ ಉತ್ತರಭಾಗವಾಗಿದೆ.
ಈ ಚಿತ್ರವು ಹೋಟೆಲ್ ಕೋಣೆಯನ್ನು ಹೋಲುವ ಜೈಲುಖಾನೆಯಲ್ಲಿ, ತನ್ನನ್ನು ಸೆರೆಹಾಕಿದವನ ಗುರುತು ಅಥವಾ ಉದ್ದೇಶಗಳನ್ನು ತಿಳಿಯದೆ ೧೫ ವರ್ಷ ಸೆರೆಯಾಗುವ ಓ ಡೇ-ಸೂನ ಕಥೆಯನ್ನು ಅನುಸರಿಸುತ್ತದೆ. ಅಂತಿಮವಾಗಿ ಬಿಡುಗಡೆಗೊಂಡ ಮೇಲೆ, ಡೇ-ಸೂ‍ಗೆ ತಾನು ಪಿತೂರಿ ಮತ್ತು ಹಿಂಸಾಚಾರದ ಜಾಲದಲ್ಲಿ ಆಗಲೂ ಸಿಕ್ಕಿಕೊಂಡಿರುವಂತೆ ತೋರುತ್ತದೆ. ಅವನು ಒಬ್ಬ ಆಕರ್ಷಕ ಯುವ ಸೂಶಿ ಶೆಫ಼್‍ನ್ನು ಪ್ರೀತಿಸತೊಡಗಿದಾಗ ಅವನ ಸ್ವಂತದ ಸೇಡಿನ ಅನ್ವೇಷಣೆಯು ಪ್ರಣಯದಲ್ಲಿ ಸಿಕ್ಕಿಹಾಕಿಕೊಂಡುಬಿಡುತ್ತದೆ.
ಈ ಚಲನಚಿತ್ರವು ೨೦೦೪ರ ಕಾನ್ ಚಲನಚಿತ್ರೋತ್ಸವದಲ್ಲಿ ಗ್ರಾಂಡ್ ಪ್ರೀ ಪ್ರಶಸ್ತಿ ಗೆದ್ದಿತು ಮತ್ತು ತೀರ್ಪುಗಾರರ ಸಮಿತಿಯ ಅಧ್ಯಕ್ಷರಾದ ನಿರ್ದೇಶಕ ಕ್ವೆಂಟಿನ್ ಟ್ಯಾರಂಟೀನೊರಿಂದ ಬಹಳ ಮೆಚ್ಚುಗೆ ಪಡೆಯಿತು. ಅಮೇರಿಕದಲ್ಲಿನ ವಿಮರ್ಶಕರು ಈ ಚಲನಚಿತ್ರವನ್ನು ಉತ್ತಮವಾಗಿ ಸ್ವೀಕರಿಸಿದ್ದಾರೆ. ಹಲವಾರು ಪ್ರಕಟಣೆಗಳಲ್ಲಿ ಈ ಚಿತ್ರವನ್ನು ೨೦೦೦ರ ದಶಕದ ಅತ್ಯುತ್ತಮ ಚಲನಚಿತ್ರಗಳಲ್ಲಿ ಒಂದೆಂದು ಪಟ್ಟಿಮಾಡಲಾಗಿದೆ.
ಕಥಾವಸ್ತು
೧೯೮೮ರಲ್ಲಿ, ಓ ಡೇ-ಸೂ ಹೆಸರಿನ ಉದ್ಯಮಿ ಕುಡಿತಕ್ಕಾಗಿ ಬಂಧನಕ್ಕೊಳಗಾಗುತ್ತಾನೆ, ಮತ್ತು ತನ್ನ ಮಗಳ ನಾಲ್ಕನೇ ಹುಟ್ಟುಹಬ್ಬವನ್ನು ತಪ್ಪಿಸಿಕೊಳ್ಳುತ್ತಾನೆ. ಅವನ ಗೆಳೆಯ ಜೂ-ಹ್ವಾನ್ ಅವನನ್ನು ಪೋಲಿಸ್ ಠಾಣೆಯಿಂದ ಕರೆದುಕೊಂಡು ಹೊರಟ ನಂತರ, ಅವರು ಡೇ-ಸೂ ಮನೆಗೆ ಕರೆಮಾಡಲು ದೂರವಾಣಿ ಬೂತಿಗೆ ಹೋಗುತ್ತಾರೆ. ಜೂ-ಹ್ವಾನ್ ಡೇ-ಸೂನ ಹೆಂಡತಿಯೊಂದಿಗೆ ಮಾತನಾಡುತ್ತಿರುವಾಗ, ಡೇ-ಸೂನನ್ನು ಅಪಹರಿಸಲಾಗುತ್ತದೆ, ಮತ್ತು ಅವನಿಗೆ ಒಂದು ಮುಚ್ಚಲ್ಪಟ್ಟ ಹೋಟೆಲ್ ಕೋಣೆಯಲ್ಲಿ ಎಚ್ಚರವಾಗುತ್ತದೆ. ಇಲ್ಲಿ ಬೋನುಬಾಗಿಲಿನ ಮೂಲಕ ಆಹಾರವನ್ನು ಒದಗಿಸಲಾಗುತ್ತಿರುತ್ತದೆ. ಟೀವಿಯನ್ನು ನೋಡಿದಾಗ, ತನ್ನ ಹೆಂಡತಿಯನ್ನು ಕೊಲ್ಲಲಾಗಿದೆ ಮತ್ತು ತಾನು ಪ್ರಮುಖ ಆರೋಪಿಯಾಗಿದ್ದೇನೆ ಎಂದು ಡೇ-ಸೂ ಗೆ ಗೊತ್ತಾಗುತ್ತದೆ. ಡೇ-ಸೂ ಶ್ಯಾಡೊಬಾಕ್ಸಿಂಗ್, ಸೇಡಿನ ಯೋಜನೆಮಾಡುತ್ತಾ, ಮತ್ತು ತಪ್ಪಿಸಿಕೊಳ್ಳಲು ಸುರಂಗ ತೋಡುವುದನ್ನು ಪ್ರಯತ್ನಿಸುತ್ತಾ ಕಾಲ ಕಳೆಯುತ್ತಾನೆ.
ಸೆರೆಯಾಗಿ ೧೫ ವರ್ಷಗಳು ಕಳೆಯುತ್ತವೆ. ವರ್ಷ ೨೦೦೩ ಬರುತ್ತದೆ ಮತ್ತು ಹೊಸ ಶತಮಾನವು ಆರಂಭವಾಗಿರುತ್ತದೆ. ಸ್ವತಂತ್ರವಾಗಲು ದಾರಿ ತೋಡಿ ಹೊರಬರುವ ಸ್ವಲ್ಪ ಮೊದಲು, ಡೇ-ಸೂಗೆ ಶಾಮಕ ಮದ್ದು ನೀಡಿ ಸಂಮೋಹನಗೊಳಿಸಲಾಗುತ್ತದೆ ಮತ್ತು ಅವನು ಮೇಲ್ಛಾವಣಿ ಮೇಲೆ ಎಚ್ಚರಗೊಳ್ಳುತ್ತಾನೆ. ಮೇಲ್ಛಾವಣಿ ಮೇಲೆ, ಛಾವಣಿಯ ಮುಂಚಾಚಿನ ಮೇಲೆ ನಾಯಿಯನ್ನು ಹಿಡಿದುಕೊಂಡು ಸಾಯುವ ಸಲುವಾಗಿ ಹಾರಲು ತಯಾರಾಗಿರುವ ವ್ಯಕ್ತಿಯನ್ನು ಡೇ-ಸೂ ನೋಡುತ್ತಾನೆ. ಅವನು ಆ ವ್ಯಕ್ತಿಯ ಮುಖದ ಮುಂದೆ ಹೆಜ್ಜೆಯನ್ನಿಟ್ಟು ತಾನು ಕನಸು ಕಾಣುತ್ತಿಲ್ಲವೆಂದು ಖಚಿತಪಡಿಸಿಕೊಳ್ಳಲು ಅಹಿತವಾಗುವಷ್ಟು ಹತ್ತಿರ ಇರುತ್ತಾನೆ. "ನಾನು ಮೃಗಕ್ಕಿಂತ ಉತ್ತಮವಾಗಿಲ್ಲದಿದ್ದರೂ, ನನಗೆ ಜೀವಿಸುವ ಹಕ್ಕಿಲ್ಲವೇ", ಎಂದು ಅವನು ಡೇ-ಸೂ ಗೆ ಕೇಳುತ್ತಾನೆ. ಅಲ್ಲಿಯವರೆಗೆ ಆ ವ್ಯಕ್ತಿಯೊಂದಿಗೆ ನಡೆದಿದ್ದೆಲ್ಲವನ್ನು ಡೇ-ಸೂ ಸ್ಮರಿಸಿಕೊಳ್ಳುತ್ತಾನೆ. ಡೇ-ಸೂಗೆ ತನ್ನ ಆತ್ಮಹತ್ಯೆ ಪ್ರಯತ್ನಕ್ಕೆ ಕಾರಣವನ್ನು ಹೇಳಲು ಪ್ರಯತ್ನಿಸುವ ಮೂಲಕ ಆ ವ್ಯಕ್ತಿಯು ಪ್ರತಿಕ್ರಿಯಿಸುತ್ತಾನೆ. ಆಸಕ್ತಿ ಇಲ್ಲದ ಡೇ-ಸೂ ಅವನು ನಾಯಿಯೊಂದಿಗೆ ಛಾವಣಿ ಮೇಲಿಂದ ಹಾರಲು ಅವನನ್ನು ಬಿಡುತ್ತಾನೆ. ಡೇ-ಸೂ ತನ್ನ ಹೊಡೆದಾಡುವ ಕೌಶಲಗಳನ್ನು ಯುವ ಕೇಡಿಗಳ ಗುಂಪಿನ ಮೇಲೆ ಪರೀಕ್ಷಿಸುತ್ತಾನೆ. ನಂತರ ಒಬ್ಬ ನಿಗೂಢ ಭಿಕ್ಷುಕನು ಅವನಿಗೆ ಹಣ ಮತ್ತು ಮೊಬೈಲ್ ಫೋನನ್ನು ನೀಡುತ್ತಾನೆ. ಡೇ-ಸೂ ಒಂದು ಸೂಶಿ ರೆಸ್ಟೊರೆಂಟ್‍ನ್ನು ಪ್ರವೇಶಿಸಿ ಅಲ್ಲಿಯ ಯುವ ಅಡಿಗೆಯವಳಾದ ಮೀಡೊಳನ್ನು ಭೇಟಿಯಾಗುತ್ತಾನೆ. ಡೇ-ಸೂಗೆ ತನ್ನನ್ನು ಬಂಧಿಸಿದವನ ಮೂದಲಿಕೆಯ ದೂರವಾಣಿ ಕರೆ ಬರುತ್ತದೆ. ಆ ವ್ಯಕ್ತಿಯು ಡೇ-ಸೂನ ಬಂಧನದ ಕಾರಣವನ್ನು ವಿವರಿಸಲು ನಿರಾಕರಿಸುತ್ತಾನೆ. ಅವನು ಕುಸಿದುಬಿದ್ದಾಗ ಮೀಡೊ ಅವನನ್ನು ಮನೆಗೆ ಕರೆದೊಯ್ಯುತ್ತಾಳೆ. ಚೇತರಿಸಿಕೊಂಡ ಮೇಲೆ, ಡೇ-ಸೂ ತನ್ನ ಮಗಳು ಮತ್ತು ತನ್ನ ಸೆರೆಮನೆಯ ಸ್ಥಳವನ್ನು ಕಂಡುಹಿಡಿಯಲು ಪ್ರಯತ್ನಿಸುತ್ತಾನೆ. ಅವನ ಮಗಳನ್ನು ಒಬ್ಬ ಸ್ವೀಡಿಶ್ ದಂಪತಿಯು ದತ್ತು ಸ್ವೀಕರಿಸಿದ್ದಾರೆ ಎಂದು ತಿಳಿದುಕೊಂಡ ಮೇಲೆ, ಅವಳನ್ನು ಸಂಪರ್ಕಿಸುವ ಪ್ರಯತ್ನವನ್ನು ಬಿಟ್ಟುಬಿಡುತ್ತಾನೆ. ಡೇ-ಸೂ ತನ್ನ ಸೆರೆಮನೆಗಾಗಿ ಆಹಾರವನ್ನು ತಯಾರಿಸುತ್ತಿದ್ದ ಚೈನೀಸ್ ರೆಸ್ಟೊರೆಂಟ್‌ನ್ನು ಪತ್ತೆಹಚ್ಚಿ ಒಬ್ಬ ಬಟವಾಡೆ ಆಳನ್ನು ಹಿಂಬಾಲಿಸಿ ಸೆರೆಮನೆಯನ್ನು ಪತ್ತೆಹಚ್ಚುತ್ತಾನೆ. ಅದು ಖಾಸಗಿ ಸೆರೆಮನೆಯಾಗಿದ್ದು ಇತರರನ್ನು ಸೆರೆಯಾಗಿಸಲು ಪಾವತಿ ಮಾಡಬಹುದಾಗಿರುತ್ತದೆ. ಡೇ-ಸೂ ಸೆರೆಮನೆಯನ್ನು ಪ್ರವೇಶಿಸಿ ಮೇಲಧಿಕಾರಿ ಮಿ. ಪಾರ್ಕ್‌ಗೆ ಚಿತ್ರಹಿಂಸೆ ಕೊಟ್ಟಾಗ, ಅವನು ತನಗೆ ಡೇ-ಸೂನನ್ನು ಕೂಡಿಟ್ಟವನ ಗುರುತು ಗೊತ್ತಿಲ್ಲ ಆದರೆ ಬಹಳ ಮಾತಾಡಿದ್ದಕ್ಕಾಗಿ ಡೇ-ಸೂನನ್ನು ಸೆರೆಮಾಡಲಾಯಿತೆಂದು ಬಹಿರಂಗಗೊಳಿಸುತ್ತಾನೆ. ಸೆರೆಮನೆಯಿಂದ ಹೊರಟಾಗ, ಡೇ-ಸೂ ಮೇಲೆ ಅನೇಕ ಪಹರೆ ಸೈನಿಕರು ದಾಳಿಮಾಡಿ ಅವನ ಬೆನ್ನಿಗೆ ಚೂರಿಹಾಕುತ್ತಾರೆ ಆದರೆ ಅವನು ಎಲ್ಲರನ್ನು ಸೋಲಿಸುವಲ್ಲಿ ಸಫಲನಾಗುತ್ತಾನೆ.
ಡೇ-ಸೂನನ್ನು ಸೆರೆಮಾಡಿದ್ದ ಶ್ರೀಮಂತನಾದ ಲೀ ವೂ-ಜಿನ್ ಹೆಸರಿನ ವ್ಯಕ್ತಿಯು ಮತ್ತೆ ಡೇ-ಸೂನನ್ನು ಸಂಪರ್ಕಿಸಿ ಅವನಿಗೆ ಕೊನೆಯ ನಿರ್ಧಾರವನ್ನು ಹೇಳುತ್ತಾನೆ: ಡೇ-ಸೂ ತನ್ನ ಸೆರೆವಾಸದ ಉದ್ದೇಶವನ್ನು ಐದು ದಿನಗಳೊಳಗೆ ಪತ್ತೆಹಚ್ಚಿದರೆ, ತನ್ನ ಎದೆಯಲ್ಲಿರುವ ಗತಿ ನಿಯಂತ್ರಕವನ್ನು ನಿಲ್ಲಿಸುವ ಮೂಲಕ ವೂ-ಜಿನ್ ತನ್ನನ್ನು ಸಾಯಿಸಿಕೊಳ್ಳುವನು. ಇಲ್ಲವೆಂದರೆ ಮೀಡೊಳನ್ನು ಸಾಯಿಸುವನು ಎಂದು. ಡೇ-ಸೂ ಮತ್ತು ಮೀಡೊ ನಿಕಟವಾದಂತೆ ಅವರಿಬ್ಬರು ಸಂಭೋಗಿಸುತ್ತಾರೆ. ಈ ನಡುವೆ, ಜೂ-ಹ್ವಾನ್ ವೂ-ಜಿನ್‍ನ ಸೋದರಿಯ ಬಗ್ಗೆ ಸ್ವಲ್ಪ ಮುಖ್ಯವಾದ ಮಾಹಿತಿಯೊಂದಿಗೆ ಡೇ-ಸೂನನ್ನು ಸಂಪರ್ಕಿಸಲು ಪ್ರಯತ್ನಿಸುತ್ತಾನೆ. ಆದರೆ, ಡೇ-ಸೂ ವೂ-ಜಿನ್‍ನ ಎಲ್ಲ ವಿದ್ಯುನ್ಮಾನ ದೋಷಗಳನ್ನು ತೆಗೆದುಹಾಕಿದ ನಂತರ, ಅವನನ್ನು ರಹಸ್ಯವಾಗಿ ಅನುಸರಿಸುತ್ತಿದ್ದ ವೂ-ಜಿನ್ ಅವನನ್ನು ಸಾಯಿಸುತ್ತಾನೆ. ತಾನು ಮತ್ತು ವೂ-ಜಿನ್ ಒಂದೇ ಪ್ರೌಢಶಾಲೆಗೆ ಹೋಗಿದ್ದೇವೆಂದು ಮತ್ತು ತಾನು ವೂ-ಜಿನ್ ಅವನ ಸ್ವಂತ ಸೋದರಿಯೊಂದಿಗೆ ಅಗಮ್ಯ ಗಮನವನ್ನು ನಡೆಸಿದ್ದನ್ನು ನೋಡಿದ್ದನ್ನು ಅಂತಿಮವಾಗಿ ಡೇ-ಸೂ ನೆನಪಿಸಿಕೊಳ್ಳುತ್ತಾನೆ. ಶಾಲೆಯನ್ನು ಬಿಡುವ ಮೊದಲು ತಾನು ನೋಡಿದ್ದನ್ನು ಡೇ-ಸೂ ಜೂ-ಹ್ವಾನ್‌ಗೆ ಹೇಳಿದ್ದರಿಂದ ಆ ಘಟನೆ ಬಗ್ಗೆ ಅವನ ಸಹಪಾಠಿಗಳಿಗೆ ಗೊತ್ತಾಗಿರುತ್ತದೆ. ವೂ-ಜಿನ್‍ನ ಸೋದರಿಯ ಬಗ್ಗೆ ವದಂತಿಗಳು ಹರಡಲು ಶುರುವಾದಾಗ ಅಂತಿಮವಾಗಿ ಅವಳು ಆತ್ಮಹತ್ಯೆ ಮಾಡಿಕೊಳ್ಳುತ್ತಾಳೆ. ಇದರಿಂದ ದುಃಖಿತನಾದ ವೂ-ಜಿನ್ ಸೇಡು ತೀರಿಸಿಕೊಳ್ಳಬೇಕೆಂದುಕೊಳ್ಳುತ್ತಾನೆ. ಮತ್ತೆ ಈಗಿನ ದಿನದಲ್ಲಿ, ವೂ-ಜಿನ್ ಮಿ. ಪಾರ್ಕ್‌ನ ಕೈಯನ್ನು ಕತ್ತರಿಸಿ ಡೇ-ಸೂನ ಮುಂಚಿನ ಬೆದರಿಕೆಯನ್ನು ತೀರಿಸಿಕೊಳ್ಳುತ್ತಾನೆ. ಇದರಿಂದ ಮಿ. ಪಾರ್ಕ್ ಮತ್ತು ಅವನ ತಂಡವು ಡೇ-ಸೂನ ಜೊತೆ ಸೇರಿದ್ದಾರೆಂದು ತೋರುತ್ತದೆ. ಡೇ-ಸೂ ಮೀಡೊಳನ್ನು ಮಿ. ಪಾರ್ಕ್‌ನ ಬಳಿ ಬಿಟ್ಟು ವೂ-ಜಿನ್‍ನನ್ನು ಎದುರಿಸಲು ಹೊರಡುತ್ತಾನೆ.
ವೂ-ಜಿನ್‍ನ ಬರಸಾತಿಯಲ್ಲಿ, ಮೀಡೊ ಡೇ-ಸೂನ ಮಗಳೆಂದು ವೂ-ಜಿನ್ ಬಹಿರಂಗಪಡಿಸುತ್ತಾನೆ. ಸಂಮೋಹನವನ್ನು ಬಳಸಿ ವೂ-ಜಿನ್ ಡೇ-ಸೂ ಸೂಶಿ ರೆಸ್ಟೊರೆಂಟ್‍ಗೆ ಹೋಗುವಂತೆ ಮಾಡಿದ್ದು, ವೂ-ಜಿನ್ ಅನುಭವಿಸಿದ್ದ ಅಗಮ್ಯ ಗಮನದ ನೋವನ್ನು ಡೇ-ಸೂ ಅನುಭವಿಸುವಂತೆ ಮಾಡಲು, ಅವರಿಬ್ಬರು ಭೇಟಿಯಾಗಿ ಒಬ್ಬರನ್ನೊಬ್ಬರು ಪ್ರೀತಿಸುವಂತೆ ಏರ್ಪಡಿಸಿದ್ದು ಎಲ್ಲವನ್ನು ಮಾಡಿರುತ್ತಾನೆ. ಡೇ-ಸೂ ವೂ-ಜಿನ್ ಮೇಲೆ ದಾಳಿಮಾಡಲು ಪ್ರಯತ್ನಿಸುತ್ತಾನೆ ಆದರೆ ವೂ-ಜಿನ್‍ನ ಅಂಗರಕ್ಷಕನು ಅವನಿಗೆ ಬಹಳವಾಗಿ ಹೊಡೆಯುತ್ತಾನೆ. ಕತ್ತರಿಯನ್ನು ಆಯುಧವನ್ನಾಗಿ ಬಳಸಿ, ಡೇ-ಸೂ ಅಂಗರಕ್ಷಕನಿಗೆ ಕಿವಿಗೆ ಚುಚ್ಚಿ ಕಿವುಡಾಗಿಸುವಲ್ಲಿ ಸಫಲನಾಗುತ್ತಾನೆ. ಈಗ ಗಂಭೀರವಾಗಿ ಗಾಯಗೊಂಡು ಸಿಟ್ಟುಗೊಂಡ ಕಿವುಡಾದ ಅಂಗರಕ್ಷಕನು ಡೇ-ಸೂನನ್ನು ಕೊಲ್ಲಲು ಪ್ರಯತ್ನಿಸುತ್ತಾನೆ. ಅವನನ್ನು ತಡೆಯಲು ಸಾಧ್ಯವಾಗದೇ ವೂ-ಜಿನ್ ಮಧ್ಯ ಪ್ರವೇಶಿಸಿ ತನ್ನ ಅಂಗರಕ್ಷಕನಿಗೆ ಅನಾದರದಿಂದ ತಲೆಗೆ ಡೆರಿಂಗರ್ ಪಿಸ್ತೂಲಿನಿಂದ ಗುಂಡಿಕ್ಕುತ್ತಾನೆ. ಮಿ. ಪಾರ್ಕ್ ಈಗಲೂ ತನಗಾಗಿ ಕೆಲಸಮಾಡುತ್ತಿದ್ದಾನೆ ಮತ್ತು ಮಿ. ಪಾರ್ಕ್‌ಗೆ ಹೊಸದಾಗಿ ನವೀಕರಿಸಿದ ಸೆರೆಮನೆ ಕಟ್ಟಡವನ್ನು ಅವನು ತನ್ನ ಕೈಯನ್ನು ಕೊಯ್ದುಕೊಂಡಿದ್ದಕ್ಕೆ ಬದಲಾಗಿ ಮಾರಿದ್ದೇನೆ ಎಂದು ವೂ-ಜಿನ್ ಬಹಿರಂಗಪಡಿಸುತ್ತಾನೆ. ಮಿ. ಪಾರ್ಕ್‌ನ ಹೊಸ ಸೆರೆಮನೆಯಲ್ಲಿ ಕೂಡಿಹಾಕಲ್ಪಟ್ಟಿರುವ ಮೀಡೊಗೆ ಸತ್ಯವನ್ನು ಹೇಳುವುದಾಗಿ ವೂ-ಜಿನ್ ಬೆದರಿಸುತ್ತಾನೆ. ವೂ-ಜಿನ್‍ನ ಸೋದರಿಯ ಸಾವಿನಲ್ಲಿ ತಾನು ಒಳಗಾಗಿದ್ದಕ್ಕೆ ಡೇ-ಸೂ ಕ್ಷಮೆಯಾಚಿಸುತ್ತಾನೆ ಮತ್ತು ಮೀಡೊಗೆ ಹೇಳಬಾರದೆಂದು ವೂ-ಜಿನ್‍ನನ್ನು ಬೇಡಿಕೊಂಡು ನಾಯಿಯನ್ನು ಅನುಕರಿಸುವ ಮೂಲಕ ತನ್ನನ್ನು ತಾನು ಅವಮಾನಿಸಿಕೊಳ್ಳುತ್ತಾನೆ. ಪ್ರಭಾವಿತನಾಗದ ವೂ-ಜಿನ್ ನಕ್ಕಾಗ, ಪ್ರಾಯಶ್ಚಿತ್ತದ ಸಂಕೇತವಾಗಿ ಡೇ-ಸೂ ತನ್ನ ಸ್ವಂತ ನಾಲಿಗೆಯನ್ನು ಕತ್ತರಿಸಿಕೊಳ್ಳುತ್ತಾನೆ. ಅಂತಿಮವಾಗಿ ವೂ-ಜಿನ್ ಡೇ-ಸೂನ ಕ್ಷಮೆಯನ್ನು ಸ್ವೀಕರಿಸುತ್ತಾನೆ ಮತ್ತು ಮೀಡೊಳಿಂದ ಸತ್ಯವನ್ನು ಮುಚ್ಚಿಡಬೇಕೆಂದು ಮಿ. ಪಾರ್ಕ್‌ಗೆ ಹೇಳುತ್ತಾನೆ. ಲಿಫ಼್ಟನ್ನು ಪ್ರವೇಶಿಸಿದ ನಂತರ, ವೂ-ಜಿನ್ ತನ್ನ ಸೋದರಿಯ ಆತ್ಮಹತ್ಯೆಯನ್ನು ನೆನಪಿಸಿಕೊಂಡು ಡೆರಿಂಜರ್‌ನಿಂದ ತನ್ನ ತಲೆಗೆ ಗುಂಡು ಹೊಡೆದುಕೊಳ್ಳುತ್ತಾನೆ.
ಉಪಸಂಹಾರದಲ್ಲಿ, ಬಹಿರಂಗಪಡಿಸದ ಪ್ರಮಾಣದ ಸಮಯದ ನಂತರ, ತಾವಿಬ್ಬರು ಸಂತೋಷವಾಗಿ ಒಟ್ಟಾಗಿ ವಾಸಿಸುವಂತಾಗಲು, ಮೀಡೊ ತನ್ನ ಪುತ್ರಿಯಾಗಿದ್ದಾಳೆ ಎಂಬುದರ ಬಗ್ಗೆ ತನ್ನ ಜ್ಞಾನವನ್ನು ಅಳಿಸಲು ಡೇ-ಸೂ ಸಂಮೋಹಕನನ್ನು ಪತ್ತೆಹಚ್ಚುತ್ತಾನೆ. ಸಂಮೋಹಕನ ಮನವೊಲಿಸಲು, ಡೇ-ಸೂ ತಾನು ಮೇಲ್ಚಾವಣಿ ಮೇಲಿನ ವ್ಯಕ್ತಿಯಿಂದ ಕೇಳಿದ ಪ್ರಶ್ನೆಯನ್ನು ಮತ್ತೊಮ್ಮೆ ಕೇಳುತ್ತಾನೆ. ಹಾಗಾಗಿ ಅವಳು ಅವನ ನೆನಪುಗಳನ್ನು ಅಳಿಸಲು ಸಂಮೋಹನವನ್ನು ಆರಂಭಿಸುತ್ತಾಳೆ, ಮತ್ತು ಸತ್ಯ ತಿಳಿದಿರುವ ಡೇ-ಸೂ ದೂರ ಹೋಗುವನು ಎಂದು ಹೇಳುತ್ತಾಳೆ. ನಂತರ, ಡೇ-ಸೂ ಹಿಮದ ಮೇಲೆ ಮಲಗಿರುವುದನ್ನು ಕಾಣುತ್ತಾಳೆ ಮತ್ತು ಅವನಿಗಾಗಿ ತನ್ನ ಪ್ರೀತಿಯನ್ನು ಹೇಳಿಕೊಂಡು ಇಬ್ಬರೂ ತಬ್ಬಿಕೊಳ್ಳುತ್ತಾರೆ. ಸಂಮೋಹಕಿಯ ಯಾವುದೇ ಚಿಹ್ನೆಗಳಿರುವುದಿಲ್ಲ, ಹಾಗಾಗಿ ಡೇ-ಸೂ ನಿಜವಾಗಿಯೂ ಅವಳನ್ನು ಭೇಟಿಯಾಗಿದ್ದನೆ ಎಂಬುದು ಅಸ್ಪಷ್ಟವಾಗಿ ಉಳಿದುಬಿಡುತ್ತದೆ. ಡೇ-ಸೂ ಜೋರಾಗಿ ನಗಲು ಆರಂಭಿಸುತ್ತಾನೆ, ಮತ್ತು ಆಮೇಲೆ ನಿಧಾನವಾಗಿ ಮುಖದ ಮೇಲೆ ನೋವಿನ ನೋಟ ಕಾಣಿಸುತ್ತದೆ. ಸಂಮೋಹನವು ನಿಜವಾಗಿಯೂ ಕೆಲಸಮಾಡಿತೇ ಎಂಬುದು ಅಸ್ಪಷ್ಟವಾಗಿಯೇ ಉಳಿಯುತ್ತದೆ.
ಪಾತ್ರವರ್ಗ
thumb|268x268px|ಚೂ ಮಿನ್-ಶಿ ಓಲ್ಡ್‌ಬಾಯ್‍ನಲ್ಲಿ ಮುಖ್ಯ ಪಾತ್ರದಲ್ಲಿ ನಟಿಸಿದರು.
ತಯಾರಿಕೆ
ಮೊಗಸಾಲೆ ಜಗಳಾಟದ ದೃಶ್ಯವನ್ನು ಪೂರ್ಣಗೊಳಿಸಲು ಮೂರು ದಿನಗಳಲ್ಲಿ ಹದಿನೇಳು ಸರಣಿ ಚಿತ್ರಣಗಳು ಬೇಕಾದವು ಮತ್ತು ಇದು ಒಂದು ನಿರಂತರ ಸರಣಿ ಚಿತ್ರಣವಾಗಿತ್ತು.
ಬಾಕ್ಸ್ ಆಫ಼ಿಸ್ ಸಾಧನೆ
ದಕ್ಷಿಣ ಕೊರಿಯಾದಲ್ಲಿ, ಇದು ೨೦೦೩ರ ಐದನೇ ಹೆಚ್ಚು ಹಣ ಗಳಿಸಿದ ಚಲನಚಿತ್ರವಾಯಿತು.
ಇದು ವಿಶ್ವಾದ್ಯಂತ ಒಟ್ಟು US$14,980,005 ನಷ್ಟು ಹಣಗಳಿಸಿತು.
ಧ್ವನಿವಾಹಿನಿ
ಶಿಮ್ ಹ್ಯೆಯೋನ್-ಜೆಯೋಂಗ್, ಲೀ ಜೀ-ಸೂ ಹಾಗೂ ಚೊಯಿ ಸ್ಯೂಂಗ್-ಹ್ಯುನ್ ಸಂಯೋಜಿಸಿದ ಬಹುತೇಕ ಎಲ್ಲ ಸಂಗೀತ ಸಂಕೇತಗಳಿಗೆ ಚಲನಚಿತ್ರಗಳ ಹೆಸರನ್ನು ಪಡೆದಿವೆ, ಅನೇಕ ಚಲನಚಿತ್ರಗಳು ಫಿಲ್ಮ್ ನ್ವಾರ್‌ಗಳಾಗಿದ್ದವು.
ಜ಼ಿಂದಾ ಬಗ್ಗೆ ಆದ ವಿವಾದ
ಲೇಖಕ-ನಿರ್ದೇಶಕ ಸಂಜಯ್ ಗುಪ್ತಾ ನಿರ್ದೇಶಿಸಿದ ಬಾಲಿವುಡ್ ಚಲನಚಿತ್ರ ಜ಼ಿಂದಾ ಕೂಡ ಓಲ್ಡ್‌ಬಾಯ್‌ನ್ನು ಗಮನಾರ್ಹವಾಗಿ ಹೋಲುತ್ತದೆ ಆದರೆ ಇದು ಅಧಿಕೃತವಾಗಿ ಮಂಜೂರಾದ ರೀಮೇಕ್ ಅಲ್ಲ. ಜ಼ಿಂದಾ ಕೃತಿಸ್ವಾಮ್ಯದ ಉಲ್ಲಂಘನೆಗಾಗಿ ತನಿಖೆಗೆ ಒಳಪಟ್ಟಿದೆ ಎಂದು ೨೦೦೫ರಲ್ಲಿ ವರದಿಯಾಗಿತ್ತು.
ಅಮೇರಿಕನ್ ರೀಮೇಕ್ ಚಲನಚಿತ್ರ
ಮೊದಲು ೨೦೦೮ರಲ್ಲಿ, ಸ್ಟೀವನ್ ಸ್ಪೀಲ್ಬರ್ಗ್ ವಿಲ್ ಸ್ಮಿತ್ ನಟನೆಯ ಈ ಚಲನಚಿತ್ರದ ರೂಪಾಂತರವನ್ನು ತಯಾರಿಸಲು ಉದ್ದೇಶಿಸಿದ್ದರು. ಸ್ಪೀಲ್‍ಬರ್ಗ್ ೨೦೦೯ರಲ್ಲಿ ಯೋಜನೆಯಿಂದ ಹಿಂದೆಸರಿದರು.
ಸ್ಪೈಕ್ ಲೀ ನಿರ್ದೇಶಿಸಿದ ಅಮೇರಿಕನ್ ರೀಮೇಕ್‍ನ್ನು ೨೭ ನವೆಂಬರ್ ೨೦೧೩ರಂದು ಬಿಡುಗಡೆಗೊಳಿಸಲಾಯಿತು.
ಬಾಹ್ಯ ಸಂಪರ್ಕಗಳು
ವರ್ಗ:ಚಲನಚಿತ್ರಗಳು
ಐಆರ್‌ಎನ್‌ಎಸ್‌ಎಸ್‌–1ಎಫ್ ಉಪಗ್ರಹ ಉಡಾವಣೆ
{{Quote_box| width=೪0%|align=right|quote= {{center|ಐಆರ್‌ಎನ್‌ಎಸ್‌ಎಸ್‌–1ಎಫ್ ಉಪಗ್ರಹ}} ೫೫೫೫೫೫೫೫೫೫೫೫೫೫೫೫೫೫೫೫೫೫೫೫೫೫೫೫೫೫೫೫೫೫ .}}
ಪ್ರತಿಭಾ ರೇ
ಪ್ರತಿಭಾ ರೇ ಇವರು ಒಡಿಯಾ ಭಾಷೆಯ ಪ್ರಸಿದ್ಧ ಸಾಹಿತಿ. ೨೦೧೧ ನೆಯ ಸಾಲಿನ ಜ್ಞಾನಪೀಠ ಪ್ರಶಸ್ತಿಗೆ ಆಯ್ಕೆಗೊಂಡವರು.ಇವರು ಈ ಪ್ರಶಸ್ತಿ ಪಡೆದ ಮೊದಲ ಒಡಿಯಾ ಭಾಷೆಯ ಮಹಿಳಾ ಸಾಹಿತಿ.ಇವರ "ಶಿಲಾಪದ್ಮ" ಎಂಬ ಕೃತಿಗೆ ೧೯೮೫ರ ಒಡಿಯಾ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಲಭಿಸಿದೆ.೨೦೦೭ರಲ್ಲಿ ಪದ್ಮಶ್ರೀಪ್ರಶಸ್ತಿ ಕೂಡಾ ಲಭಿಸಿದೆ.
ವರ್ಗ:ಚುಟುಕು
ಉಲ್ಲೇಖಗಳು
ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು ವರ್ಗ:ಒಡಿಶಾ ವರ್ಗ:ಸಾಹಿತಿಗಳು
ಕಮರ
ಕಮರಇದು ಮಧ್ಯಮ ಪ್ರಮಾಣದಿಂದ ದೊಡ್ಡ ಪ್ರಮಾಣದವರೆಗೂ ಬೆಳೆಯುವ ಮರ. ವಾಣಿಜ್ಯ ಪ್ರಪಂಚದಲ್ಲಿ ಇದನ್ನು ಅಂಜನ್ ಎಂದು ಕರೆಯುವರು.
ವೈಜ್ಞಾನಿಕ ಹೆಸರು
ಫ್ಯಾಂಬೇಸೀ (ಲೆಗ್ಯೂಮಿನೋಸೀ) ಕುಟುಂಬದ ಸೀಸಾಲ್ಪಿನಿಯಾಯ್ಡೀ ಹಾರ್ಡ್‍ವಿಕಿಯ ಬೈನೇಟ ಎಂಬ ವೈಜ್ಞಾನಿಕ ಹೆಸರು ಇದಕ್ಕಿದೆ.ಇದರ ಹೆಸರನ್ನು ಸಸ್ಯ ವಿಜ್ಞಾನಿ ಥಾಮಸ್ ಹಾರ್ಡ್‍ವಿಕ್ ನೆನಪಿಗೆ ಇಡಲಾಗಿದೆ.
ಲಕ್ಷಣಗಳು
ಎಳೆಯ ಗಿಡದಲ್ಲಿ ಇದರ ಹಂದರ ಶಂಖುವಿನಾಕಾರದಲ್ಲಿದ್ದು ದೊಡ್ಡದಾದಂತೆ ಹರಡಿಕೊಳ್ಳುವುದು. ಎಲೆಗಳು ಗೊರಸಿನಾಕಾರ, ಶುಷ್ಕತೆಯಿರುವ ಪ್ರದೇಶಗಳಲ್ಲಿ ಅಲ್ಲಲ್ಲಿ ಕಂಡುಬರುವುದು. ಚಿತ್ರದುರ್ಗ ಜಿಲ್ಲೆಯ ಕಮರಾಕಾವಲ್ ಇದಕ್ಕೆ ಹೆಸರಾದುದು. ಬೆಂಗಳೂರು, ತುಮಕೂರು, ಕೊಳ್ಳೇಗಾಲ, ಬೆಳಗಾಂವಿ, ಧಾರವಾಡ ಜಿಲ್ಲೆಗಳಲ್ಲೂ ಇದರ ವ್ಯಾಪನೆಯಿದೆ. ದೀರ್ಘಕಾಲದ ಶುಷ್ಕತೆಯನ್ನು ತಡೆದುಕೊಳ್ಳಬಲ್ಲ ಇದರಲ್ಲಿ ಫೆಬ್ರವರಿ-ಮಾರ್ಚ್ ತಿಂಗಳ ಸುಮಾರಿಗೆ ಎಲೆಗಳು ಉದುರಿ ಕೆಂಪು ಛಾಯೆಯ ಹೊಸ ಚಿಗುರು ಏಪ್ರಿಲ್ ತಿಂಗಳಲ್ಲಿ ಬರುವುದು. ಹಳದಿಮಿಶ್ರಿತ ಹಸಿರು ಛಾಯೆಯ ಸಣ್ಣ ಹೂಗೊಂಚಲುಗಳು ಜುಲೈಯಿಂದ ಸೆಪ್ಟೆಂಬರ್ ವರೆಗೂ ಮೂಡಿ, ಕಾಯಿಗಳು ಏಪ್ರಿಲ್ ತಿಂಗಳ ಸುಮಾರಿಗೆ ಬಲಿಯುತ್ತವೆ. ಚಪ್ಪಟೆಯಾದ ಕಾಯಿಗಳು ಗಾಳಿಯಲ್ಲಿ ಸ್ವಲ್ಪ ದೂರ ತೂರಿಹೋಗಬಲ್ಲವು-3-5 ವರ್ಷಗಳಿಗೊಮ್ಮೆ ಹೆಚ್ಚಿನ ಪ್ರಮಾಣದಲ್ಲಿ ಕಾಯಿ ಬಿಟ್ಟು ಮಿಕ್ಕ ವರ್ಷಗಳಲ್ಲಿ ಸಾಧಾರಣವಾಗಿ ಫಲ ಬಿಡುತ್ತದೆ. ಇದರ ಸಸಿಗಳು ಗಟ್ಟಿ ನೆಲದಲ್ಲಿಯೂ ತಾಯಿಬೇರನ್ನು ಆಳವಾಗಿ ಇಳಿಸಬಲ್ಲವು. ಇದರಿಂದಲೇ ಇವು ಶುಷ್ಕತೆಯ ಪ್ರದೇಶಗಳಲ್ಲಿಯೂ ಬೆಳೆಯುವ ಶಕ್ತಿ ಪಡೆದಿರುವುದು. ಬುಡ ಕತ್ತರಿಸಿದಾಗ ಕಾಂಡ ಚಿಗುರದಿದ್ದರೂ ರೆಂಬೆಗಳನ್ನು ಕತ್ತರಿಸಿದರೆ ಚೆನ್ನಾಗಿ ಚಿಗುರುತ್ತದೆ. ದನ, ಮೇಕೆ, ಜಿಂಕೆಗಳಿಗೆ ಇದರ ಎಲೆ ಬಹಳ ಇಷ್ಟ. ಎಳೆಯ ಸಸಿಗಳಿಗೆ ಬೆಂಕಿ ಬಹು ಅಪಾಯಕಾರಿ. ಈ ಸಸ್ಯಗಳ ಸ್ವಾಭಾವಿಕ ಪುನರುತ್ಪತ್ತಿಗೆ ಬೆಂಕಿ, ಜಾನುವಾರುಗಳ ಉಪಟಳ ಹಾಗೂ ಹುಲ್ಲು, ಕಳೆ ಮಾರಕವಾಗಿ ಪರಿಣಮಿಸುತ್ತವೆ. ಆದ್ದರಿಂದ ಬೀಜ ಬಿತ್ತಿ ಬೆಳೆಸುವಾಗ ಎಳೆಯದರಲ್ಲಿ ಬೆಂಕಿ ಜಾನುವಾರುಗಳಿಂದ ಕಾಪಾಡಬೇಕು. ಅರಣ್ಯಶಾಖೆಯವರು ಮೈದಾನಪ್ರದೇಶಗಳಲ್ಲಿ ಬೆಳೆಸುವ ತೋಪುಗಳ ಕಾರ್ಯಕ್ರಮದಲ್ಲಿ ಬಳಸುವ ಮರಗಳಲ್ಲಿ ಇದೂ ಒಂದು ಮುಖ್ಯ ಜಾತಿ.
ಚೌಬೀನೆ
ಇದರ ಚೌಬೀನೆ ಕೆಂಪುಮಿಶ್ರಿತ ಕಂದುಬಣ್ಣದ್ದು. ಭಾರವಾಗಿಯೂ ಗಡುಸಾಗಿಯೂ ಬಲಯುತವಾಗಿಯೂ ಇರುವುದರಿಂದ ಇದನ್ನು ಹದಮಾಡುವುದು ಕಷ್ಟ. ಹಸಿಯ ಮರವನ್ನೇ ಕೊಯ್ದು ನಿಧಾನವಾಗಿ ಆರಲು ಬಿಡಬೇಕು. ಗೆದ್ದಲು ಹತ್ತುವುದಾಗಲೀ ಕೊಳೆಯುವುದಾಗಲೀ ಬಹು ವಿರಳ. ಕೊರೆಯುವ ಹುಳುಗಳಿಂದ ಸ್ವಲ್ಪ ಹಾನಿ ಉಂಟು. ಒಣಮರವನ್ನು ಕೊಯ್ಯುವುದು ಕಷ್ಟವಾದರೂ ಹಸಿಯದರಲ್ಲಿ ಮರಗೆಲಸ ಸುಲಭ.
ಉಪಯೋಗಗಳು
ಗಡುಸು ಮರವಾದುದರಿಂದ ಗಾಡಿಯ ಗುಂಭ, ಒನಕೆ, ನೇಗಿಲು, ಯಂತ್ರಘರ್ಷಣಾ ಭಾಗಗಳಿಗೂ (ಬೇರಿಂಗ್ಸ್‌) ಗಣಿಗಳ ಊರುಗಂಧ ತೊಲೆಗಳು, ನೆಲಹಾಸುಗಳು ಇತ್ಯಾದಿಗಳಿಗೆ ಬಳಸುವರು.
ಉಲ್ಲೇಖಗಳು
ವರ್ಗ:ಕರ್ನಾಟಕದ ಸಸ್ಯಗಳು ವರ್ಗ:ಸಸ್ಯಗಳು ವರ್ಗ:ಮರಗಳು
ಕುಫಿ ಲಿಪಿ
ಕುಫಿ ಲಿಪಿಒಂದು ವಿಶೇಷ ರೀತಿಯ ಅರಬ್ಬೀ ಲಿಪಿ. ಇದು ಹಳೆಯ ನಬತೀಯ ಲಿಪಿಯಿಂದ, ಪಶ್ಚಿಮ ಏಷ್ಯದಲ್ಲಿ ಇಸ್ಲಾಂ ಸಂಸ್ಕ್ರತಿಯ ಕೇಂದ್ರಗಳಾಗಿದ್ದ ಕುಫ ಮತ್ತು ಬಸ್ರಾಗಳಲ್ಲಿ ಸು. 7ನೆಯ ಶತಮಾನದ ಕೊನೆಯಲ್ಲಿ ಬೆಳೆಯಿತು. ಇದರ ಮುಖ್ಯ ಕೇಂದ್ರ ಕುಫ ಆದ್ದರಿಂದ ಈ ಲಿಪಿಗೆ ಕುಫಿ ಎಂಬ ಹೆಸರು ಬಂದಿದೆ.
ಲಕ್ಷಣಗಳು
ಅಕ್ಷರಗಳು ಗುಚ್ಚಾಗಿ ನೇರ ದಪ್ಪ ಗೆರೆಗಳಿಂದ ಕೂಡಿರುತ್ತವೆ. ಇವು ಸುಂದರವಾಗಿದ್ದು, ಕಲ್ಲು ಮತ್ತು ಲೋಹಗಳ ಮೇಲೆ ಇವನ್ನು ಅಲಂಕಾರವಾಗಿ ಮೂಡಿಸುವುದು ಸುಲಭವಾದ್ದರಿಂದ, ಕುಫಿ ಲೇಖಗಳು ಹೆಚ್ಚಾಗಿ ಇಸ್ಲಾಮೀ ನಾಣ್ಯಗಳ ಮತ್ತು ಸ್ಮಾರಕಗಳ ಮೇಲೆ ಕಂಡುಬರುತ್ತವೆ. ಕಾಲಕ್ರಮೇಣ ಈ ಲಿಪಿ ಪವಿತ್ರವೆಂಬ ಭಾವನೆ ಬೆಳೆದದ್ದರಿಂದ ಕುರಾನ್ ಕೊರಾನಿನ ಅನೇಕ ಹಸ್ತಪ್ರತಿಗಳಲ್ಲಿ ಈ ಲಿಪಿಯನ್ನೇ ಬಳಸಿರುವುದು ಕಂಡುಬರುತ್ತದೆ. ಭಾರತದಲ್ಲಿ ದೆಹಲಿ ಮುಂತಾದೆಡೆಗಳಲ್ಲಿದ್ದ ಗುಲಾಮೀ, ಖಿಲ್ಜಿ ಮತ್ತು ಅನಂತರದ ಇಸ್ಲಾಮೀ ಅರಸರ ಕಾಲದ ಸ್ಮಾರಕಗಳಲ್ಲಿ ಈ ಲಿಪಿಯಲ್ಲಿ ಬರೆದ ಶಾಸನಗಳು ದೊರಕಿವೆ.
ಉಲ್ಲೇಖಗಳು
ವರ್ಗ:ಲಿಪಿಗಳು ವರ್ಗ:ಭಾಷೆಗಳು
ಟೆಲಿ ಮಾರ್ಕೆಟಿಂಗ್
ಟೆಲಿ ಮಾರ್ಕೆಟಿ೦ಗ್ ವಿಧಾನವನ್ನು ಒ೦ದು ಸ೦ಸ್ಥೆಯು ತನ್ನ ಉತ್ಪನ್ನಗಳ ಮಾರ್ಕೆಟಿ೦ಗ್ ಮಾಡುವ ಸಲುವಾಗಿ ಬಳಸುತ್ತಾರೆ. ಇದು ನೇರ ಮಾರ್ಕೆಟಿ೦ಗ್ ವಿಧಾನವಾಗಿ ಒಬ್ಬ ಮಾರಾಟಗಾರ ತನ್ನ ಗ್ರಾಹಕರನ್ನು ತಮ್ಮ ಉತ್ಪನ್ನಗಳನ್ನು ಕೊ೦ಡುಕೊಳ್ಳುವ ಸಲುವಾಗಿ ಮನವಿ ಕೋರುತ್ತಾರೆ, ಈ ವಿಧಾನವು ಫೋನ್ ಮೂಲಕ ಅಥವಾ ಗ್ರಾಹಕರ ಎದುರುಬದುರು ಅಥವಾ ವೆಬ್ ಕಾನ್ಫರೆನ್ಸ್ ಮೂಲಕ ಗ್ರಾಹಕರನ್ನು ಸ೦ಪರ್ಕಿಸುತ್ತಾರೆ.
ಇತಿಹಾಸ
ಮೊದಲ ಬಾರಿಗೆ ೧೯೭೦ರಲ್ಲಿ ಟೆಲಿ ಮಾರ್ಕೆಟಿ೦ಗ್ ಶಬ್ದವನ್ನು ಬೆಲ್ ಸಿಸ್ಟಮ್ ಕಮ್ಯುನಿಕೇಶನ್ಸ್ ಸ೦ಸ್ಥೆಯನ್ನು ವಿವರಿಸುವ ಸಲುವಾಗಿ ಬಳಸಿದರು. ಇದರಲ್ಲಿ ಹೊರಹೋಗುವ ವಾಟ್ಸ್ ಮತ್ತು ಒಳಬರುವ ಟೋಲ್-ಫ್ರೀ ಸೇವೆಗಳ ಪದ್ಧತಿಯೂ ಲಭ್ಯವಾಗಿತ್ತು.
ಟೆಲಿಫೋನಿಸ್ಟ್ಸ
ಟೆಲಿ ಮಾರ್ಕೆಟಿ೦ಗ್ ಹೆಚ್ಚಳ ಮತ್ತು ಅದರ ಬಳಕೆಯನ್ನು ೧೯೭೦ಕ್ಕೆ ಟೆಲಿಫೋನಿಸ್ಟ್ಸ್ ಮತ್ತು ಸ್ವಿಚ್ಬೋರ್ಡ್ ನಿರ್ವಾಹಕರು ಪ್ರಾರ೦ಭಿಸಿದರು. ಸ್ವಿಚ್ಬೋರ್ಡ್ ನಿರ್ವಾಹಕರ ಟ್ರಾನ್ಸ್-ಸಾ೦ಸ್ಕೃತಿಕ ನೇಮಾಕತಿಯು ಅದರಲ್ಲೂ ಮಹಿಳೆಯರನ್ನು ನೇಮಿಸುವುದು ೨೦ನೇ ಶತಮಾನದಲ್ಲಿ ಉತ್ತರ ಅಮೇರಿಕಾದಲ್ಲಿ ಬಹಳ ಹೆಸರುವಾಸಿಯಾಯಿತು, ಭಾಗಶಃ ಜಾಹೀರಾತಿನ ಜನಪ್ರಿಯತೆಯೇ ಇದಕ್ಕೆ ಕಾರಣವಾಯಿತು. ಸಾರ್ವಜನಿಕ ದೂರವಾಣಿ ಜಾಲದಿ೦ದ ಕ೦ಪ್ಯೂಟರ್ ತ೦ತ್ರದ ದೂರವಾಣಿ ಜಾಲಕ್ಕೆ ವರ್ಗಾವಣೆಯಾದ ನ೦ತರ, ಸ್ವಿಚ್ಬೋರ್ಡ್ ನಿರ್ವಾಹಕರ ಕೆಲಸವೂ ಕಡಿಮೆಯಾಗ ತೊಡಗಿತು. ಆದರೂ, ಜಾಹೀರಾತಿನ ಯಶಸ್ಸಿನಿ೦ದ ಮತ್ತು ದೂರವಾಣಿ ಬಳಕೆ ಹೆಚ್ಚಾದ೦ತೆ, ಹೊಸ ಉದ್ಯೋಗಗಳು, ಟೆಲಿ ಮಾರ್ಕೆಟಿ೦ಗ್ ಗೆ ಸ೦ಬ೦ಧ ಪಟ್ಟ ಉದ್ಯೋಗಗಳೇ ಹೊಸದಾಗಿ ಬ೦ದವು.
ಟೆಲಿ ಮಾರ್ಕೆಟಿ೦ಗ್ನಲ್ಲಿ ಮಹಿಳೆಯರು
ಟೆಲಿ ಮಾರ್ಕೆಟಿ೦ಗ್ ವಿಧಾನವು ಹೇಗೆ ದೂರವಾಣಿ ನಿರ್ವಾಹಕರ ಯೋಜನೆಯಲ್ಲಿತ್ತೋ ಹಾಗೆ ಈಗ ಅದರಲ್ಲಿ ಹೆಚ್ಚಿನ ಪಾಲು ಮಹಿಳೆಯರೇ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಮಹಿಳೆಯರನ್ನು ಮುಖ್ಯವಾಗಿ ನೇಮಿಸಲು ಕಾರಣವೇ ಅವರ ಕೆಲಸ ಅಗ್ಗದ ಕಾರ್ಮಿಕರ ಕೆಲಸವಾಗಿತ್ತು. ಅವರು ಪುರುಷರ ಕಾರ್ಮಿಕರ ವೆಚ್ಛದಲ್ಲಿ ಅರ್ಧದಷ್ಟು ಪಡೆಯುತ್ತಿದ್ದರು. ಇನ್ನೊ೦ದು ಸ೦ಗತಿಯೆ೦ದರೆ ಮಹಿಳೆಯರ ಕೆಲಸವು ಪುರುಷರ ಕೆಲಸಕ್ಕಿ೦ತ ಶಿಷ್ಟ ಮತ್ತು ಒಳ್ಳೆಯ ನಡತೆಯದ್ದಾಗಿತ್ತು. ವಾಸ್ತವವಾಗಿ ಮಹಿಳೆಯರ ಧ್ವನಿ ಬಹಳ ಸ್ಪಷ್ಟ ಮತ್ತು ಕೇಳಲು ಚೆನ್ನಾಗಿದ್ದರಿ೦ದ ಟೆಲಿ ಮಾರ್ಕೆಟಿ೦ಗ್ ಉಧ್ಯಮವು ಬಹಳ ಎತ್ತರಕ್ಕೆ ಏರಿತು ಮತ್ತು ಈಗಿನ ಸ೦ದರ್ಭದಲ್ಲಿ ಅವರೇ ಎಲ್ಲಾ ಟೆಲಿ ಮಾರ್ಕೆಟಿ೦ಗ್ ಹುದ್ದೆಯಲ್ಲಿ ಕಾಣಿಸಿಕೊಳ್ಳುತ್ತಿದ್ದಾರೆ.
ವಿಭಾಗಗಳು
ಟೆಲಿ ಮಾರ್ಕೆಟಿ೦ಗ್ನಲ್ಲಿ ಇರುವ ಎರಡು ಮುಖ್ಯ ವಿಭಾಗಗಳೆ೦ದರೆ ಬಿಸಿನೆಸ್ ಟು ಬಿಸಿನೆಸ್ ಮತ್ತು ಬಿಸಿನೆಸ್ ಟು ಕನ್ಸ್ಯೂಮರ್.
ಉಪವರ್ಗಗಳು ೧) ರಚನೆ, ಇಲ್ಲಿ ಮಾಹಿತಿಗಳನ್ನು ಆರಿಸಿಕೊಳ್ಳುವುದು ೨) ಮಾರಾಟ, ಮನವೊಲಿಕೆಯ ಮೂಲಕ ಉತ್ಪನ್ನಗಳ ಮಾರಾಟ ಮಾಡುವುದು ೩) ಹೊರಹೋಗುವ, ಇಲ್ಲಿ ಗ್ರಾಹಕರನ್ನು ನೇರವಾಗಿ ಭೇಟಿ ಮಾಡಿ ಉತ್ಪನ್ನಗಳ ಬಗ್ಗೆ ತಿಳುವಳಿಕೆ ನೀಡಲಾಗುವುದು. ೪) ಒಳಹೋಗುವ, ಇಲ್ಲಿ ಆದೇಶಗಳನ್ನು ಮತ್ತು ವಿನ೦ತಿಗಳನ್ನು ಮಾಹಿತಿಗಳಿಗೆ ಸ್ವೀಕರಿಸಲಾಗುವುದು, ಇಲ್ಲಿ ಜಾಹೀರಾತಿನಿ೦ದ ಪ್ರಚಾರದಿ೦ದ ಮತ್ತು ಹೊರಗಿರುವ ಮಾರಾಟಗಾರರಿ೦ದ ಬೇಡಿಕೆಯು ಬರುತ್ತದೆ.
ಸೇವೆಯ ಶೈಲಿಗಳು ೧) ಕ್ರಮ ಕರೆ, ಇಲ್ಲಿ ಭವಿಷ್ಯದಲ್ಲಿ ತಮ್ಮ ಕ್ಲೈ೦ಟ್ ಗಳು ತಮ್ಮ ವೆಬ್ಸೈಟ್ ಗಳನ್ನು ವೀಕ್ಷಿಸಲು ಕೇಳಿಕೊಳ್ಳುತ್ತಾರೆ ೨) ಅಪ್ಪಾಯಿ೦ಟ್ಮೆ೦ಟ್ ಸೆಟ್ಟಿ೦ಗ್, ಹೊರಹೋಗುವ ಮತ್ತು ಒಳಬರುವ ಮಾಹಿತಿಗಳಿ೦ದ ಗ್ರಹಕರನ್ನು ಎದುರುಬದುರಾಗಿ ವ್ಯವಹಾರದ ವಿಷಯವಾಗಿ ಕುರಿತು ಮಾತಾಡಲು ಅಪ್ಪಾಯಿ೦ಟ್ಮೆ೦ಟ್ ಮಾಡಿಕೊಳ್ಳುತ್ತಾರೆ. ೩) ಸಮೀಕ್ಷೆಗಳು, ಇಲ್ಲಿ ಮಾಹಿತಿಗಳನ್ನು ತಮ್ಮ ಉತ್ಪನ್ನಗಳ ಮಾರಾಟದ ಉದ್ದೇಶದಿ೦ದ ಗ್ರಾಹಕರಿಗೆ ಕೇಳಿಯೇ ಅವರಿಗೆ ಬೇಕಾಗಿರುವ ಉತ್ಪನ್ನಗಳನ್ನು ಮಾತ್ರ ನೀಡುತ್ತಾರೆ ೪) ಟೆಲಿಮಾರಾಟ, ಇಲ್ಲಿ ಕೇವಲ ಮಾರಾಟ ಮಾತ್ರವಲ್ಲದೆ ಗ್ರಾಹಕರ ಕ್ರೆಡಿಟ್ ಕಾರ್ಡಿನ ಸ೦ಖ್ಯೆಯನ್ನು ಹಣ ಪಾವತಿಸುವ ಸಲುವಾಗಿ ತೆಗೆದುಕೊಳ್ಳಲಾಗುವುದು.
ಅನಾನುಕೂಲಗಳು
೧) ಬಹಳಷ್ಟು ಮ೦ದಿ ಈಗ ಟೆಲಿ ಮಾರ್ಕೆಟಿ೦ಗ್ ನತ್ತ ಮುಖ ಮಾಡಿದ್ದಾರೆ ಇದರಿ೦ದ ಎಲ್ಲರಿಗೂ ಉದ್ಯೋಗ ಸಿಗುವುದಿಲ್ಲ. ೨) ಗ್ರಾಹಕರನ್ನು ನೇರವಾಗಿ ಸ೦ಪರ್ಕ ಮಾಡಲು ಸಾಧ್ಯವಿಲ್ಲ. ೩) ದೂರವಾಣಿ ಮೂಲಕ ನಡೆಯುವ ಸ೦ಭಾಷಣೆಯ ಮೂಲಕ ಸಣ್ಣ ಮೆಮೊರಿಯನ್ನು ಹೊ೦ದಿರುತ್ತದೆ. ೪) ಪೂರ್ವ ಖರೀದಿ ತಪಾಸಣೆ ಇಲ್ಲಿ ಸಾಧ್ಯವಿಲ್ಲ.
ಉಲ್ಲೇಖಗಳು
ವರ್ಗ:ವ್ಯಾಪಾರ ಮತ್ತು ವಹಿವಾಟು
ಸಂ. ಜೋನ್ ಬ್ಯಾಪ್ಟಿಸ್ಟ್ ಚರ್ಚು, ಪೆರ್ಮುದೆ
ಸಂ. ಜೋನ್ ಬ್ಯಾಪ್ಟಿಸ್ಟ್, ಪೆರ್ಮುದೆ ಚರ್ಚು ರೋಮನ್ ಕಥೋಲಿಕ ಚರ್ಚ್ ಪಂಖಕ್ತಿಗೆ ಸೇರಿದ್ದು ಪೆರ್ಮುದೆ ಪ್ರದೇಶದಲ್ಲಿದ್ದು,ಮಂಗಳೂರು ತಾಲ್ಲೂಕುಇದರ ವ್ಯಾಪ್ತಿಯಲ್ಲಿದೆ. ಈ ಚರ್ಚು ಬಜ್ಪೆ ಮೂಲಕ ಕಟೀಲು ಇಲ್ಲಿಗೆ ಹಾದುಹೋಗುವ ಹಾದಿಯಲ್ಲಿ ಸಿಗುತ್ತದೆ. ಚರ್ಚನ್ನು ಸತ್ಯ ಹಾಗೂ ನ್ಯಾಯಕ್ಕೆ ಹೆಸರುವಾಸಿಯಾಗಿದ್ದ ಸಂ.ಜೋನ್ ಬ್ಯಾಪ್ಟಿಸ್ಟ್ ಅವರಿಗೆ ಸಮರ್ಪಿಸಲಾಗಿದೆ.
ಇತಿಹಾಸ
ಹಿಂದಿನ ಕಾಲದಲ್ಲಿ ಹೆಚ್ಚಿನ ಪೆರ್ಮುದೆ ಜನರು ಕೃಷಿಕ ಹಾಗೂ ಶ್ರಮಜೀವಿಗಳಾಗಿದ್ದರು. ವರ್ಷಗಳಿಂದೀಚೆಗೆ ಕೃಷಿ ಹಾಗೂ ತೋಟಗಾರಿಕೆಯು ಇವರ ಮುಖ್ಯ ಕಾಯಕವಾಗಿತ್ತು. ಹಿಂದಿನ ಕಾಲದಲ್ಲಿ, ಹಾಲಿನ ಉತ್ಪಾದನೆಯು ಹೆಚ್ಚಾಗಿದ್ದುದರಿಂದ ಇಲ್ಲಿಗೆ ಪೇರ್ದ ಮುಡ್ಡೆ(ತುಳು ಭಾಷೆ) ಎಂಬ ಅಡ್ಡ ಹೆಸರನ್ನೂ ಹೊಂದಿತ್ತು. ಪೆರ್ಮುದೆ ಚರ್ಚ್ ಕಟ್ಟಡದ ಅಡಿಪಾಯಕ್ಕೂ ಮುನ್ನ ಇಲ್ಲಿನ ಕಥೋಲಿಕರು ಬಜ್ಪೆ ಮತ್ತು ಕಳವಾರು ಚರ್ಚ್ ಸದಸ್ಯರಾಗಿದ್ದರು. ತಮ್ಮ ಧಾರ್ಮಿಕ ಅವಶ್ಯಕತೆಗಳಿಗಾಗಿ ಪೆರ್ಮುದೆ ಭಕ್ತರು ಹಲವಾರು ಮೈಲಿಗಳು ದೂರವಿದ್ದ ಬಜ್ಪೆ ಹಾಗೂ ಕಳವಾರು ಚರ್ಚನ್ನು ಅವಲಂಬಿಸಿದ್ದು, ವಾಹನಗಳಿಲ್ಲದ ಕಾರಣ ನಡೆದುಕೊಂಡೇ ಹೋಗುತ್ತಿದ್ದರು. ಅದಾಗಲೇ ಕಥೋಲಿಕ ಸಮುದಾಯವು ಪೆರ್ಮುದೆಯಲ್ಲಿ ಚರ್ಚನ್ನು ನಿರ್ಮಿಸುವ ಅವಶ್ಯಕತೆಯ ಬಗ್ಗೆ ಚಿಂತಿಸಿದರು. ಈ ಸಮಯದಲ್ಲಿ ಚಿಕ್ಕಮಗಳೂರು ಪ್ರದೇಶದ ಕಾಫಿ ಉದ್ಯಮಿಯಾದ ಪೆರ್ಮುದೆ ನಿವಾಸಿ ಜೋನ್ ದೆ ಬ್ಯಾಪ್ಟಿಸ್ಟ್ ನಜ್ರೆತ್ ಅವರು ಅಸ್ವಸ್ಥಗೊಂಡರು. ಅವರ ಆರೋಗ್ಯವನ್ನು ಮರಳಿ ಪಡೆಯಲು ತಾನು ಚರ್ಚು ಕಟ್ಟುತ್ತೇನೆ ಎಂದು ಅವರ ಹೆಂಡತಿಯಾದ ಸೆರಾಫಿನ್ ನಜ್ರೆತ್ ಅವರು ದೇವರಿಗೆ ಹರಕೆ ಹೊತ್ತಿದ್ದರು. ಹಾಗಾಗಿ ಸೆರಾಫಿನ್ ಅವರ ಮಗಳೊಂದಿಗೆ ಸೇರಿ ಚರ್ಚ್ ಕಟ್ಟಡ ಕಾಮಗಾರಿಯನ್ನು ಪ್ರಾರಂಭಿಸಿ, ಅವರ ಮಗಳು ಕಟ್ಟಡ ಕಾಮಗಾರಿಯ ಉಸ್ತುವಾರಿಯನ್ನು ವಹಿಸಿದ್ದು, ಅವರ ಅಳಿಯ ಆಲ್ಬರ್ಟ್ ಅಂಬುದಿಯಾಸ್ ರೊಡ್ರಿಗಸ್ ಇದಕ್ಕೆ ಸಹಕಾರ ನೀಡಿದರು. ವೆಚ್ಚದ ಮೂರನೇ ಒಂದು ಭಾಗವನ್ನು ಪೋಷಕರು ಭರಿಸಿದ್ದು ಉಳಿದ ವೆಚ್ಚವನ್ನು ಚರ್ಚ್ ಸದಸ್ಯರು ಹಲಾವಾರು ಸಾಮಾಗ್ರಿ ಮತ್ತು ಮಾನವ ಶ್ರಮವನ್ನು ದಾನವಾಗಿ ನೀಡಿದರು.
ಬಿಷಪ್ ಆದ ದಿ. ಅತಿ. ವಂ. ರೇಮಂಡ್ ಡಿ'ಮೆಲ್ಲೊ ಅವರು ನವೆಂಬರ್ ೨೫, ೧೯೫೯ರಲ್ಲಿ ಚರ್ಚ್ ಮೂಲ ಅಡಿಪಾಯವನ್ನು ಆಶೀರ್ವದಿಸಿದ್ದರು. ಚರ್ಚ್ ದಾಖಲೆಗಳಿಗೆ ಇದನ್ನು ಮೇ ೧೬, ೧೯೬೩ರಲ್ಲಿ ಸೇರಿಸಿ ಆಶೀರ್ವದಿಸಲಾಯಿತು. ರೋಮನ್ ಕಥೋಲಿಕ ಧರ್ಮಪ್ರಾಂತ್ಯ, ಮಂಗಳೂರು ಇಲಲ್ಇನ ಅಧಿಕೃತ ದಾಖಲೆಗಳ ಪ್ರಕಾರ ಪೆರ್ಮುದೆ ಚರ್ಚು ಅಕ್ಟೋಬರ್ ೨೪, ೧೯೬೫ರಲ್ಲಿ ಬಜ್ಪೆ ಮತ್ತು ಕಳವಾರು ಚರ್ಚ್-ಗಳಿಂದ ಪ್ರತ್ಯೇಕಗೊಂಡು ಸ್ವತಂತ್ರವಾಗಿ ಸ್ಥಾಪಿತಗೊಂಡಿತು. ದಿ| ವಂ. ಜೇಕಬ್ ಕ್ರಾಸ್ತಾ ಅವರು ಇಲ್ಲಿ ನ ಮೊದಲ ಧರ್ಮಗುರುಗಳಾಗಿ ಸೇವೆ ಸಲ್ಲಿಸಿದರು.
ಚರ್ಚನ್ನು ಶ್ರೀ ಜೋನ್ ಬ್ಯಾಪ್ಟಿಸ್ಟ್ ಬಾಲ್ತಾಜಾರ್ ನಜ್ರೆತ್ ಅವರ ಸವಿನೆನಪಿಗಾಗಿ ನಿರ್ಮಿಸಿದ್ದರಿಂದ ನ್ಯಾಯ ಹಾಗೂ ಸತ್ಯದ ಪ್ರತೀಕವಾದ ಸಂ.ಜೋನ್ ಬ್ಯಾಪ್ಟಿಸ್ಟ್ ಅವರಿಗೆ ಸಮರ್ಪಿಸಲಾಗಿದೆ. ಕಟೀಲು ಚರ್ಚ್ ಸ್ಥಾಪನೆಗೊಳ್ಳುವವರೆಗೂ ಪೆರ್ಮುದೆ ಚರ್ಚು ಸುತ್ತಲಿನ ಭಕ್ತರ ಧಾರ್ಮಿಕ ಅವಶ್ಯಕತೆಗಳನ್ನು ಕಟೀಲು ಮತ್ತು ಎಕ್ಕಾರು ಪ್ರದೇಶದವರೆಗೂ ವಿಸ್ತಾರವನ್ನು ಹೊಂದಿತ್ತು. ೧೯೭೧ರಲ್ಲಿ ಕಟೀಲು ಚರ್ಚು ಸ್ಥಾಪಿತವಾಗಿದ್ದು, ಕಟೀಲು ಹಾಗೂ ಎಕ್ಕಾರು ಪ್ರದೇಶದ ಕ್ರೈಸ್ತರು ಕಟೀಲು ಚರ್ಚಿನ ಸದಸ್ಯರಾದರು. ಕ್ರೈಸ್ತ ಭಕ್ತರ ಧಾರ್ಮಿಕ ಅವಶ್ಯಕತೆಗಳನ್ನು ಪೂರೈಸಲು ಈ ಚರ್ಚು ಹಲವಾರು ಧರ್ಮಗುರು ಹಾಗೂ ಧರ್ಮಭಗಿನಿಯರನ್ನು ರೂಪಿಸಿದೆ.
ಜೂನ್ ೧೩, ೨೦೧೬ರಲ್ಲಿ ಈ ಚರ್ಚಿನ ಸುವರ್ಣ ಮಹೋತ್ಸವವನ್ನು ಆಚರಿಸಲಾಗಿದೆ.
ಜನಸ್ಂಖ್ಯೆ
ಚರ್ಚು ೧೮೦ ಕುಟುಂಬಗಳಲ್ಲಿ, ಸುಮಾರು ೮೨೬ ಸದಸ್ಯರನ್ನು ನವೆಂಬರ್ ೨೦೧೫ರ ಜನಗಣತಿ ಪ್ರಕಾರ ಹೊಂದಿದೆ.
ಆಡಳಿತ
ಇದರ ಸ್ಥಾಪನೆ ಆದ ಬಳಿಕ ೧೧ ಮಂದಿ ಚರ್ಚ್ ಧರ್ಮಗುರುಗಳು ಇಲ್ಲಿ ಸೇವೆ ಸಲ್ಲಿಸಿದ್ದಾರೆ. ಅವರ ಹೆಸರುಗಳನ್ನು ಕೆಳಗೆ ನೀಡಲಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:Churches in Mangalore Diocese
ಕಡಲ ಹಂದಿ
501 × 480 pixelspx|thumb|right|ಕಡಲ ಹಂದಿ 640 × 480 pixels px|thumb|right|ಕಡಲ ಹಂದಿ
ಕಡಲ ಹಂದಿ
ಸಿಟೇಸಿಯ ಗಣದ ಫೋಸೀನ ಜಾತಿಯ ಜಲವಾಸಿ ಸ್ತನಿ (ಸೀ ಹಾಗ್). ಇಂಗ್ಲಿಷಿನಲ್ಲಿ ಪಾರ್ಪಾಯಿಸ್ ಎನ್ನುತ್ತಾರೆ. ತಿಮಿಂಗಿಲ ಮತ್ತು ಡಾಲ್ಫಿನ್ನುಗಳ ಹತ್ತಿರ ಸಂಬಂಧಿ. ದೇಹದ ಆಕಾರ ಡಾಲ್ಫಿನಿನಂತೆಯೇ. ಆದರೆ ಅದರಂತೆ ಮೂತಿ ಚೂಪಾಗಿಲ್ಲ. ದೇಹದ ಉದ್ದ ಸು. 1.2-1.8 ಮೀ. ಬಣ್ಣ ಸಾಮಾನ್ಯವಾಗಿ ಕಪ್ಪು. ಹೊಟ್ಟೆಯ ಭಾಗ ಬಿಳಿ. ತಲೆ ಗುಂಡಗಿದೆ. ಬಾಯಿ ಅಗಲ. ಒಂದೊಂದು ದವಡೆಯಲ್ಲಿ 32-56 ಹಲ್ಲುಗಳಿವೆ. ಕುತ್ತಿಗೆಯ ಕಸೇರುಗಳು ಒಂದರೊಡನೊಂದು ಕೂಡಿಕೊಂಡಿವೆ. ಮುಂಗಾಲುಗಳು ಜಾಲಪಾದಗಳಾಗಿ ಮಾರ್ಪಟ್ಟು ಈಜಲು ನೆರವಾಗಿವೆ. ಬೆನ್ನಿನ ಮೇಲೆ ತ್ರಿಕೋಣಾಕಾರದ ಬೆನ್ನಿನ ಈಜುರೆಕ್ಕೆಯೊಂದಿದೆ. ಅಟ್ಲಾಂಟಿಕ್ ಮತ್ತು ಪೆಸಿಫಿಕ್ ಸಾಗರಗಳ ತೀರಪ್ರದೇಶದಲ್ಲಿ ಕಾಣಬರುವ ಇದು ಸಾಮಾನ್ಯವಾಗಿ ದೊಡ್ಡ ದೊಡ್ಡ ಗುಂಪುಗಳಲ್ಲಿ ವಾಸಿಸುತ್ತದೆ. ಒಂದೊಂದು ಗುಂಪಿನಲ್ಲೂ 20-100 ಪ್ರಾಣಿಗಳಿರುತ್ತವೆ ಸಾಧಾರಣವಾಗಿ ಸಮುದ್ರದಲ್ಲೇ ವಾಸಿಸಿದರೂ ಕೆಲವೊಮ್ಮೆ ದೊಡ್ಡ ನದಿಗಳಿಗೆ ವಲಸೆ ಬರುವುದೂ ಉಂಟು. ಹೆರ್ರಿಂಗ್ ಮೀನು. ಬಂಗಡೆ, ಸ್ಕ್ವಿಡ್ ಮುಂತಾದುವು ಇದರ ಆಹಾರ. ಋತುಕಾಲ ಬೇಸಗೆ. ಹೆಣ್ಣು ಒಂದು ಸಲಕ್ಕೆ ಒಂದೇ ಮರಿಯನ್ನು ಈಯುತ್ತದೆ. ಗರ್ಭಧಾರಣೆ ಕಾಲ ಸು. 1 ವರ್ಷ. ತಾಯಿ ಒಂದು ಕಡೆ ವಾಲಿಕೊಂಡು ಈಜುತ್ತ ಮರಿಗೆ ಹಾಲುಣಿಸುವುದು ಇದರ ಸೋಜಿಗ. ಪ್ರಪಂಚದ ಹಲವೆಡೆ ಇದರ ಮಾಂಸವನ್ನು ತಿನ್ನುತ್ತಾರೆ. ಇಂಗ್ಲೆಂಡಿನ ರಾಜ ಎಂಟನೆಯ ಹೆನ್ರಿ ಕಾಲದಲ್ಲಿ ಇದರ ಮಾಂಸವನ್ನು ರಾಜಭೋಜನಕೂಟಗಳಲ್ಲಿ ಮಾತ್ರ ಉಪಯೋಗಿಸುತ್ತಿದ್ದರಂತೆ.
ಇದೇ ಗಣಕ್ಕೆ ಸೇರಿದ ಫೋಸಿನಾಯ್ಡಿಸ್ ಮತ್ತು ನಿಯೋಫೋಸೀನ ಎಂಬ ಜಾತಿಯ ಪ್ರಾಣಿಗಳನ್ನೂ ಕಡಲ ಹಂದಿಗಳೆಂದೇ ಕರೆಯುವುದುಂಟು.
ಫೋಸಿನಾಯ್ಡಿಸ್
ಉತ್ತರ ಪೆಸಿಫಿಕ್ ಸಾಗರದ ಅಲ್ಯೂಷಿಯನ್ ದ್ವೀಪಗಳಲ್ಲಿ ವಾಸಿಸುತ್ತದೆ.
ನಿಯೋಫೋಸೀನ
ಭಾರತ, ಬೋರ್ನಿಯೊ ಮತ್ತು ಜಪಾನಿನ ತೀರ ಪ್ರದೇಶಗಳಲ್ಲಿ ಕಾಣಬರುತ್ತದೆ. ಇದರ ಬಣ್ಣ ಕಪ್ಪು. ಬೆನ್ನಿನ ಈಜುರೆಕ್ಕೆ ಇಲ್ಲ. ಸಾಮಾನ್ಯವಾಗಿ ಸಮುದ್ರತೀರಗಳಲ್ಲಿ ವಾಸಿಸಿದರೂ ಕೆಲವೊಮ್ಮೆ ಇರವಾಡಿ ಮುಂತಾದ ಪುರ್ವ ಏಷ್ಯದ ನದಿಗಳಲ್ಲಿ ನೂರಾರು ಮೈಲಿ ದೂರ ಒಳಕ್ಕೆ ಸಾಗಿ ಬರುವುದುಂಟು.
ಲುವೆನ್ ಹೊಕ್
ಆಂಟೋನಿ ಲುವೆನ್ ಹೊಕ್ ೧೬೩೨ರಲ್ಲಿ ಹಾಲೆಂಡಿನ ಡೆಲ್ಫ್ ಪಟ್ಣಣದಲ್ಲಿ ಜನಿಸಿದರು. ಈತ ಬೇರೆ ಅನೇಕ ವಿಜ್ಞಾನಿಗಳಂತೆ ಶಾಲೆ, ಕಾಲೇಜು, ವಿಶ್ವವಿದ್ಯಾಲಯಗಳಿಗೆ ಹೋದವನಲ್ಲ. ಬುಟ್ಟಿಗಳನ್ನು ಹೆಣೆಯುವುದು, ಸಾರಾಯಿ ತಯಾರಿಸುವುದು ಈತನ ಕುಟುಂಬದ ವೃತ್ತಿಯಾಗಿತ್ತು. ಈತ ಇನ್ನೂ ಚಿಕ್ಕವನಿದ್ದಾಗಲೇ ತಂದೆಯನ್ನು ಕಳೆದುಕೊಂಡ. ಮಗ ಓದಲೆಂದು ತಾಯಿ ಅವನನ್ನು ಶಾಲೆಗೆ ಸೇರಿಸಿದಳು. ಆದರೆ ಕೌಟುಂಬಿಕ ಭಾರ ಹೆಚ್ಚಿದಾಗ ತನ್ನ ಹದಿನಾರನೆಯ ವಯಸ್ಸಿನಲ್ಲೇ ಶಾಲೆಗೆ ಶರಣು ಹೊಡೆದ. ಆತನಿಗೆ ಡಚ್ ಭಾಷೆಯೊಂದನ್ನು ಬಿಟ್ಟರೆ ಬೇರೆ ಯಾವ ಭಾಷೆಯೂ ಗೊತ್ತಿರಲಿಲ್ಲ. ಉಪಜೀವನಕ್ಕಾಗಿ ಕಿರಾಣಿ ಅಂಗಡಿಯೊಂದನ್ನು ತೆರೆದ. ಹಾಗಾದರೆ ಈತ ಮಹಾ ವಿಜ್ಞಾನಿಗಳ ಸಾಲಿಗೆ ಸೇರಿದ್ದು ಹೇಗೆ?
ಗಾಜು ತೆಗೆದುಕೊಂಡು ಅದಕ್ಕೆ ಸಾಣೆ ಹಿಡಿಯುವುದು, ಉಜ್ಜುವುದು ಇವರ ಹವ್ಯಾಸವಾಗಿತ್ತು. ಬೇರೆ ಬೇರೆ ಬಗೆಯ ಗಾಜುಗಳನ್ನು ಸಂಗ್ರಹಿಸಿ, ಉಜ್ಜಿ ಲೆನ್ಸ್ ಗಳಾಗಿ ಮಾರ್ಪಡಿಸುತ್ತಿದ್ದರು. ಅವುಗಳ ಮೂಲಕ ನೋಡಿದಾಗ ಸಣ್ಣ ವಸ್ತುಗಳು ದೊಡ್ಡದಾಗಿ ಕಾಣುತ್ತಿದ್ದವು. ಅವರು ಲೆನ್ಸ್ ಗಳನ್ನು ಮತ್ತೂ ಸಾಣೆ ಹಿಡಿದು ಉಜ್ಜಿ ಮತ್ತೆ ಮತ್ತೆ ವಸ್ತುಗಳನ್ನು, ಸೂಕ್ಷ್ಮ ವಸ್ತುಗಳನ್ನು ನೋಡತೊಡಗಿದರು. ಕಣ್ಣಿಗೆ ಕಾಣದ ಜೀವಿಗಳು ಲೆನ್ಸ್ ನಲ್ಲಿ ಕಾಣತೊಡಗಿದಾಗ ಸಂತೋಷಪಟ್ಟರು, ಆಶ್ಚರ್ಯಪಟ್ಟರು. ಜೀವಿಗಳು ದೈವ ಸೃಷ್ಟಿ ಅಲ್ಲ ಎಂಬುದನ್ನು ತನ್ನ ಸೂಕ್ಷ್ಮದರ್ಶಕ ಲೆನ್ಸ್ ಗಳಿಂದಲೇ ಖಚಿತ ಮಾಡಿಕೊಂಡರು. ಸೂಕ್ಷ್ಮದರ್ಶಕವೊಂದನ್ನು ತಯಾರು ಮಾಡಿ ತಾನು ನೀರು, ಗಾಳಿ, ಕಲ್ಮಶಗಳಲ್ಲಿ ಅಸಂಖ್ಯಾತ ಸೂಕ್ಷ್ಮ ಜೀವಿಗಳನ್ನು ಅದರ ಮೂಲಕ ನೋಡಿದ ಅಂಶವನ್ನು ಇಂಗ್ಲೆಂಡಿನ ರಾಯಲ್ ಸೊಸೈಟಿಗೆ ಬರೆದು ತಿಳಿಸಿದರು. ಲುವೆನ್ ಹೊಕ್ ರ ಅಪೂರ್ವ ಶೋಧನೆಯನ್ನು ಮೆಚ್ಚಿ ರಾಯಲ್ ಸೊಸೈಟಿ ಅವರನ್ನು ಅದರ ಫೆಲೊ ಆಗಿ ಆರಿಸಿತು.
ಭಾರತದ ರಾಷ್ಟ್ರಪತಿಗಳ ಚುನಾವಣೆ ೨೦೧೭
ಅಧ್ಯಕ್ಷೀಯ ಚುನಾವಣೆ 17 ಜುಲೈ 2017 ರಂದು ನಡೆಯಿತು ಮತ್ತು ಜುಲೈ 20 ರಂದು ಮತ ಎಣಿಕೆ ಮತ್ತು ಫಲಿತಾಂಶ ಪ್ರಕಟಿಸಲಾಯಿತು. ರಾಷ್ಟ್ರಪತಿ ಪ್ರಣಬ್ ಮುಖರ್ಜಿ ಅವರ ಕಚೇರಿ ಅಧಿಕಾರ 24 ಜುಲೈ 2017 ರಂದು ಮುಕ್ತಾಯಗೊಳ್ಳಲಿತ್ತು.ಮುಖರ್ಜಿ ಮರು ಚುನಾವಣೆಗೆ ನಿರಾಕರಿಸಿದರು.ಬಿಹಾರದ ಗವರ್ನರ್ ಭಾರತೀಯ ಜನತಾ ಪಕ್ಷದ ರಾಮ್ ನಾಥ್ ಕೋವಿಂದ್ ಅವರು ಆಡಳಿತಾರೂಢ ರಾಷ್ಟ್ರೀಯ ಡೆಮಾಕ್ರಟಿಕ್ ಒಕ್ಕೂಟ ಮೈತ್ರಿಕೂಟದ  ಬೆಂಬಲಿತ ಅಭ್ಯರ್ಥಿಯಾಗಿದ್ದರು. ಮತ್ತು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ನ ಅಭ್ಯರ್ಥಿ ಮೀರಾಕುಮಾರ್ ಆಗಿದ್ದರು. ಫೆಡರಲ್, ರಾಜ್ಯ ಮತ್ತು ಕೇಂದ್ರಾಡಳಿತ ಪ್ರದೇಶದ ಶಾಸಕಾಂಗದ ಚುನಾವಣಾ ಕಾಲೇಜಿನ ಚುನಾಯಿತ ಸದಸ್ಯರಿಂದ ಕೋವಿಂದ್ ಸರಿಸುಮಾರಾಗಿ ಮೂರನೇ ಎರಡರಷ್ಟು ಮತಗಳನ್ನು ಪಡೆದರು ಮತ್ತು ಅಧ್ಯಕ್ಷರಾಗಿ ಐದು ವರ್ಷಗಳ ಅವಧಿಗೆ ಆಯ್ಕೆಯಾದರು.ಕೋವಿಂದ್ ಅವರ ಕಚೇರಿಯ ಅವಧಿಯು 25 ಜುಲೈ 2017 ರಂದು ಪ್ರಾರಂಭವಾಯಿತು.
ಲುವೆನ್ ಹೊಕ್
ವಿಜ್ಞಾನಿಗಳ ಕಣ್ಣೆದುರು ಸೂಕ್ಷ್ಮಜೀವಿಗಳ ಜಗತ್ತನ್ನು ತೆರೆದಿಟ್ಟ ಲುವೆನ್ ಹೊಕ್ ೧೭೨೩ರಲ್ಲಿ ನಿಧನ ಹೊಂದಿದರು.
ಭಾರತದ ರಾಷ್ಟ್ರಪತಿಗಳ ಚುನಾವಣೆ ೨೦೧೭
ಓಟುಗಳ ಲೆಕ್ಕದ ವಿಧಾನ
'''
ಲುವೆನ್ ಹೊಕ್
ವರ್ಗ:ವಿಜ್ಞಾನಿಗಳು
ಭಾರತದ ರಾಷ್ಟ್ರಪತಿಗಳ ಚುನಾವಣೆ ೨೦೧೭
ಉಲ್ಲೇಖ
ಅಧ್ಯಕ್ಷರು * ವರ್ಗ:2017 ಭಾರತದಲ್ಲಿ ಚುನಾವಣೆಗಳು
ಸುಸನ್ ಕೀಟಿಂಗ್ ಗ್ಲಾಸ್ಪೆಲ್
ಸುಸನ್ ಕೀಟಿಂಗ್ ಗ್ಲಾಸ್ಪೆಲ್(ಜುಲೈ೧,೧೮೭೬-ಜುಲೈ೨೭,೧೯೪೮)ಅವರು ಪುಲಿಟ್ಜರ್ ಪ್ರಶಸ್ತಿ ವಿಜೇತ ಅಮೆರಿಕದ ನಾಟಕಕಾರ್ತಿ. ಅವರ ಪತಿ ಜಾರ್ಜ್ ಕ್ರಮ್ ಕೂಕ್ ಅವರೊಂದಿಗೆ "ಪ್ರಾವಿನ್ಸ್‌ಟೌನ್ ಪ್ಳೇಯರ್‌ಸ್" ಎಂಬ ಮೊದಲ ಆಧುನಿಕ ಅಮೆರಿಕನ್ ತಿಯೇಟರ್ ಕಂಪನಿಯನ್ನು ಪ್ರಾರಂಭಿಸಿದರು. ಆರ್ಥಿಕ ಕುಸಿತದ ಸಂರ್ಭದಲ್ಲಿ ಸುಸಾನ್ ರವರು ಸಮಾಜ ಸೀವೆ ಮಾಡಿದರು. ಸುಸಾನ್‍ರವರು ಒಂಬತ್ತು ಕಾದಂಬರಿ,ಹದಿನೈದು ನಾಟಕಗಳು, ಐವತ್ತು ಸಣ್ಣ ಕಥೆಗಳು ಒಂದು ಜೀವನಚರಿತ್ರೆಯನ್ನು ಬರೆದು ಹೆಸೆರು ವಾಸಿಯಾಗಿದ್ದಾರೆ. ಇವರ ಕೃತಿಗಳು ಸಮಕಾಲೀನ ಸಮಸ್ಯೆಯನ್ನು ಕುರಿತು ಹೇಳುತ್ತವೆ. ಇವರು ಅವರ ಕಾಲದ ಅತ್ಯುತ್ತಮ ಮಾರಾಟದ ಲೇಖಕಿಯಂಬ ಬಿರುದಿಗೆ ಪಾತ್ರರಾಗಿದ್ದಾರೆ. ಇವರು ಮೊದಲ ಮಹಿಳಾವಾದಿ ಲೇಖಕಿ ಎಂದು ಪ್ರಸಿದ್ಧರಾಗಿದ್ದಾರೆ. ಪದವಿಯ ನಂತರ, ಗ್ಲಾಸ್ಪೆಲ್ ಅವರಿಗೆ ರಾಜ್ಯ ಶಾಸಕಾಂಗ ಮತ್ತು ಕೊಲೆ ಪ್ರಕರಣಗಳನ್ನು ಸರಿದೂಗಿಸುವ ಕೆಲಸ ವಹಿಸಲಾಗಿತ್ತು ಅದರಲ್ಲೂ ವರದಿಗಾರ ಪ್ರಕಾರ ಮಹಿಳೆಗೆ ಅಪರೂಪದ ಸ್ಥಾನ ಅದು. ಅವರ ಟ್ರೈಫಲ್ಸ ಎಂಬ ನಾಟಕ ಬಹಳ ಪ್ರಸಿದ್ಧ.
ಆರಂಭಿಕ ಜೀವನ
ಸುಸಾನ್ ರವರ ತಂದೆ ಎಲ್ಮರ್ ಗ್ಲಾಸ್ಪೆಲ್ ಒಬ್ಬ ರೈತ. ತಾಯಿ ಆಲಿಸ್ ಕೀಟಿಂಗ್ ಸರ್ಕಾರಿ ಶಾಲೆಯ ಶಿಕ್ಷಕಿ. ಅವರು ಹಳ್ಳಿಯ ವಾತಾವರಣದಲ್ಲಿ ಮಿಸ್ಸಿಸ್ಸಿಪ್ಪಿ ನದಿಯ ದಡದಲ್ಲಿ ಬೆಳೆದರು. ಅವರು ಅವರ ಅಜ್ಜಿಯ ಕೆಥೆಗಳು ಹಾಗು ಗ್ಲಾಸ್ಪೆಲ್ ರವರು ಸೌಕ್ ನಾಯಕನ ಆತ್ಮಚರಿತ್ರೆಇಂದ ಪ್ರಭಾವಿತರಾದರು. ಸುಸಾನ್‌ರವರು ಶಾಲೆಯಲ್ಲಿ ಪ್ರಥಿಭಾನ್ವಿತ ವಿರ್ದ್ಯಾಥಿನಿಯಾಗಿದ್ದರು. ಅವರು ಡೆವನ್ಪೋರ್ಟ್ ಶಾಲೆಯಲ್ಲಿ ವಿದ್ಯಭ್ಯಾಸ ಮುಗಿಸಿ. ಹದಿನೆಂಟನೆ ವಯಸ್ಸಿನಲ್ಲಿ ಸ್ಥಳೀಯ ಪತ್ರಿಕೆಯಲ್ಲಿ ಪತ್ರಕರ್ತೆಯಾಗಿ ಕೆಲಸ ಮಾಡಿ ಸಂಬಳ ಪಡೆಯುತಿದ್ಧರು. ಇಪ್ಪತ್ತನೆ ವಯಸ್ಸಿನಲ್ಲಿ ವಾರ ಪತ್ರಿಕೆಯಲ್ಲಿ ಬರೆಯಲು ಪ್ರರಂಭಿಸಿದರು.
ನಂತರ ಜೀವನ
ಇಪ್ಪತ್ತೊಂದನೆ ವಯಸ್ಸಿನಲ್ಲಿ ಡ್ರೇಕ್ ವಿಶ್ವವಿದ್ಯಾಲಯ ಸೇರಿದರು. ಪುರುಷ ಪ್ರಧಾನ ಚರ್ಚೆಗಳಲ್ಲಿ ಭಾಗವಹಿಸಿ ವಿಜೇತರಾಗಿ ಡ್ರೇಕ್ ವಿಶ್ವವಿದ್ಯಾಲಯವನ್ನು ರಾಜ್ಯಮಟ್ಟದಲ್ಲಿ ಪ್ರತಿನಿಧಿಸಿದರು. ಪದವಿಯ ಸಮಯದಲ್ಲಿ ಒಂದು ಡೆಮೋಯಿನ್‌ಯಂಬ ದೈನಂದಿನ ಲೇಖನ ಸುಸಾನ್ ಗ್ಲಾಸ್ಪೆಲ್‍ರವರನ್ನು ವಿಶ್ವವಿದ್ಯಾಲಯದ ಸಾಮಾಜಿಕ ಮತ್ತು ಬೌದ್ಧಿಕ ನಾಯಕಿ ಎಂದು ಕರೆಯುವಂತೆ ಮಾಡಿತು. ಆನಂತರ ಸುಸಾನ್‌ರವರು ಪತ್ರಿಕೆಗಳಲ್ಲಿ ಕೆಲಸ ಪ್ರಾರಂಭಿಸಿದರು. ಅವರು ಒಬ್ಬ ಮಹಿಳೆ ಅವಳ ಗಂಡನ್ನು ಕೋಂದ ಅಪರಾಧದಲ್ಲಿ ಸಿಲುಕಿದ ಪ್ರಕರ್ಣವನ್ನು ಕುರಿತು ವರದ್ಧಿ ಮಾಡಿದ ನಂತರ ತಮ್ಮ ಕೆಲಸಕ್ಕೆ ರಾಜಿನಾಮೆ ಕೊಟ್ಟು ಡೆವನ್ಪೋರ್ಟ್ಗಗೆ ಹೋಗಿ ಕಥನ ಸಾಹಿತ್ಯ ಬರೆಯಲು ಆರಂಭಿಸಿದರು. ಅವರ ಬರವಣಿಗೆಗಳು ಎಲ್ಲಾ ಪತ್ರಿಕೆಗಳಲ್ಲಿ ಪ್ರಕಟವಾದವು. ಸುಸಾನ್‌ ಅವರಿಗೆ ಮ್ಯಾಟ್ಸನ್ ಜೊತೆ ಸಂಬಂಧವಿತ್ತು ಎಂಟು ವರ್ಷದ ನಂತರ ಅವರ ನಡುವಿನ ಸಂಬಂಧ ಮುರಿದು ಬಿತ್ತು. ಅ ನಂತರ ಅವರು ಮಾನಸಿಕವಾಗಿ ಕ್ಷೀಣಿತಗೊಂಡು ಅವರ ಅರೋಗ್ಯ ಹಾಳಾಯಿತು.
ಕೃತಿಗಳು
ಅವರಿಗೆ ಪತ್ರಿಕೆಯೊಂದರಿಂದ ನಗದು ಬಹುಮಾನ ದೊರೆಯಿತು ಆ ಹಣದಿಂದ ಅವರು ಚಿಕಾಗೊಗೆ ಹೋಗಿ, ೧೯೦೯ರಲ್ಲಿ "ದೀ ಗೋರಿ ಆಫ್ ಕೊನಕ್ಯರ್ದ"  ಎಂಬ ಮೊದಲ ಕಾದಂಬರಿ ಪ್ರಕತಿಸಿದರು.ಅವರ ಎರಡನೆ ಕಾದಂಬರಿ "ದಿ ವಿಶಿನಿಂಗ್" ೧೯೧೧ರಲ್ಲಿ ಪ್ರಕಟವಾಗಿತು. ಮೂರನೆಯ ಕಾದಂಬರಿ "ಫೆದೆಲಿಟಿ" ೧೯೧೫ರಲ್ಲಿ ಪ್ರಕಟವಾಗಿತು. ಇದನ್ನು ನ್ಯೂಯಾರ್ಕ್ ಟೈಮ್ಸ್ ಅತ್ಯುತ್ತಮ ಕಾದಂಬರಿ ಎಂದು ಗೋಶಿಸಿತು. ಗ್ಲಾಸ್ಪೆಲ್‌ ಅವರನ್ನು ಅಮೆರಿಕದ ಅತ್ಯಂತ ಮಹತ್ವದ ಹೊಸ ನಾಟಕಗಾರ್ತಿ ಎಂದು ಪರಿಗಣಿಸಲಾಗಿತ್ತು. ಸುಸಾನ್ ಕೀಟಿಂಗ್ ಗ್ಲಾಸ್ಪೆಲ್‌ರವರು ಹೆತಿರೊಸಿಟಿ ಎಂಬ ಸಂಸ್ಥೆಯ ಸದಸ್ಯರಾದರು. ಜಾಕ್ವೆಸ್ ಕೊಪಿಯೊ ಅವರನ್ನು ಅತ್ಯುತ್ತಮ ನಟಿ ಎಂದು ಮೆಚ್ಚಿದರು. ಅವರು ಪ್ರಾರಂಭಿಸಿದರು, ಪ್ರಾವಿನ್ಸನನ್ ಟ್ವನ್ ತಿಯೇಟರ್ ಕಂಪನಿ ಬಹಳ ಪ್ರಸಿಧಾವಾಗಿತು ಡೆವನ್ಪೋರ್ಟ್ ಗ್ಲಾಸ್ಪೆಲ್ ರೂಪಿಸಲು ಇತರ ಸ್ಥಳೀಯ ಬರಹಗಾರರು ಸಂಬಂಧಿಸಿದ ಡೆವನ್ಪೋರ್ಟ್ ಗುಂಪು ಅವರಿಗೆ ಸಹಯ ಮಾಡಿತು ಅದರಲ್ಲಿ ಎಡ್ನಾ ಸ್ಟ ವಿನ್ಸೆಂಟ್ ಮಿಲ್ಲೆ, ಥಿಯೋಡೋರ್ ದ್ರೇಸಿಯರ್,ಫ್ಲಾಯ್ಡ್ ಡೆಲ್ ಇದ್ದರು. ಕೂಕ್ ಮತ್ತು ಗ್ಲಸ್ಪೆಲ್ ಕಂಪನಿಯನ್ನು ಬಿಟ್ಟು ಹೊದರು. ೧೯೨೨ರಲ್ಲಿ ಕೂಕ್ ಮತ್ತು ಗ್ಲಸ್ಪೆಲ್ ದೆಲ್ಫಿ ಗ್ರೀಕ್‌ನಲ್ಲಿದರು.
ಕೊನೆಯದಿನಗಳು
೧೯೨೪ಅಲ್ಲಿ ಕೊಕ್ ಮೃತಪಟ್ಟರು.ಸುಸಾನ್ ಕೊಕ್ ಸತ್ತ ನಂತರ ಕೇಪ್ ಕೋಡ್ಗೆ ಮರಳಿದರು. ಅಲ್ಲಿ ಜೀವನಚರಿತ್ರೆ ಮತ್ತು ಗಂಡನ ಮೇಲಿನ ಗೌರವದಿಂದ "ದಿ ರೊಡ್ ಟು ದಿ ಟೆಂಪ್ಲ್" ಎಂಬ ಕೃತಿಯನ್ನು ಬರೆದರು. ನಂತರ ಅವರು ೧೯೩೬ರಲ್ಲಿ ಚಿಕಾಗೊಗೆ ಮರಳಿ ಅಲ್ಲಿ "ಮಿಡ್ವೆಸ್ಟ್ ಬ್ಯೂರೋ ಫಡರಲ್ ಥಿಯೇಟರ್" ಯೋಜನೆಯ ನಿರ್ದೇಶಕರಾಗಿ ಸೀವೆ ಸಲ್ಲಿಸಿದರು. ೧೯೩೯ರಲ್ಲಿ ಮೊರ್ನಿಂಗ್ ಇಸ್ ನೆಯರ್ ಹಸ್, ೧೯೪೨ರಲ್ಲಿ ನಾರ್ಮ ಅಶೆ, ೧೯೪೫ರಲ್ಲಿ ಜುದ್ದ್ ರಾಂಕಿನ ಡಾಟರ್, ಕೃತಿಗಳನ್ನು ಬರೆದರು ಸುಸಾನ್ ಗ್ಲಾಸ್ಪೆಲ್ ರವರು ೧೯೪೮ ಜುಲೈ ಪ್ರಾವಿನ್ಸನನ್ ಟ್ವನ್‌ನಲ್ಲಿ ವೈರಲ್ ನ್ಯುಮೋನಿಯದಿಂದ ನಿಧನರಾದರು.
ಬಿರಿದು
ಗ್ಲಾಸ್ಪೆಲ್ ಅವರಿಗೆ "ಅಮೆರಿಕನ್ ನಾಟಕದ ಪ್ರಥಮ ಮಹಿಳೆ" ,"ಅಮೆರಿಕನ್ ನಾಟಕ ಮಾತೆ" ಎಂಬ ಬಿರಿದುಗಳು ದೊರೆತ್ತಿದೆ. ೨೦೦೩ರಲ್ಲಿ ಅಂತರರಾಷ್ಟ್ರೀಯ ಸುಸಾನ್ ಗ್ಲಾಸ್ಪೆಲ್ ಸೊಸೈಟಿ ಪ್ರೋತ್ಸಾಹಿಸುವ ಉದ್ದೇಶದಿಂದ ಅನೇಕ ಕಾರ್ಯಕ್ರಮ ನೆಡೆಸಲಾಗುತ್ತದೆ. ಪ್ರಮುಖ ಅಮೆರಿಕನ್ ನಾಟಕಗಾರ್ತಿ ಮತ್ತು ಕಥನ ಸಾಹಿತ್ಯ ಬರಹಗಾರ್ತಿ ಎಂದು ಸುಸಾನ್ ಗ್ಲಾಸ್ಪೆಲ್‌ರವರನ್ನು ಗುರುತಿಸಲಾಗಿದೆ. ಅವರ ನಾಟಕಗಳು ಆಗಾಗ ಕಾಲೇಜು ಮತ್ತು ವಿಶ್ವವಿದ್ಯಾಲಯದ ರಂಗಭೂಮಿಯ ವಿಭಾಗಗಳಲ್ಲಿ ಪ್ರದರ್ಶಿಸಲಾಗುತ್ತದೆ.
ಉಲ್ಲೇಖಗಳು
<References/>
http://onlinelibrary.wiley.com/doi/10.1111/j.1542-734X.1984.0703_65.x/abstract https://www.theguardian.com/stage/2009/oct/11/alisons-house-susan-glaspell-review https://www.nytimes.com/2005/06/30/theater/newsandfeatures/rediscovering-a-playwright-lost-to-time.html
ವರ್ಗ:ಲೇಖಕಿಯರು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬ ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಪಾವ್ ಲೊವ್
ಪಾವ್ ಲೊವ್‍ರವರು ೧೮೪೯ರಲ್ಲಿ ಮಧ್ಯ ರಶಿಯದಲ್ಲಿನ ರೈಜಾನ್ ಎಂಬ ಊರಿನ ಪಾದ್ರಿ ಮನೆತನದಲ್ಲಿ ಜನಿಸಿದರು. ಅಂತಲೇ ಧಾರ್ಮಿಕ ಶಾಲೆಯಲ್ಲೇ ಆತನ ಶಿಕ್ಷಣ ಆರಂಭವಾಯಿತು. ಮಗ ಧರ್ಮೊಪದೇಶಕನಾಗಬೇಕೆಂದು ಈತನ ತಂದೆಯ ಅಪೇಕ್ಷೆಯಾಗಿತ್ತು. ಆದರೆ ವಿಮರ್ಶಾತ್ಮಕ ದೃಷ್ಟಿ ಮತ್ತು ವೈಜ್ಞಾನಿಕ ಮನೋಭಾವ ರೂಢಿಸಿಕೊಂಡ ಪಾವ್ ಲೊವ್ ದೊಡ್ಡ ವಿಜ್ಞಾನಿಯಾಗುವ ನಿಟ್ಟಿನಲ್ಲಿ ಸಾಗತೊಡಗಿದರು. ವೈದ್ಯಶಾಸ್ತ್ರದ ವ್ಯಾಸಂಗ ಮಾಡುವ ಸಲುವಾಗಿ ಅವರು ಸೇಂಟ್ ಪೀಟರ್ಸ್ ಬರ್ಗ್ ವಿಶ್ವವಿದ್ಯಾಲಯಕ್ಕೆ ಹೋದರು. ಅಲ್ಲಿ ಅವರ ವೈಜ್ಞಾನಿಕ ಅಭಿರುಚಿಗೆ ತಕ್ಕ ವಾತಾವರಣ ದೊರಕಿತು. ಹೃದಯ ಕಾರ್ಯಗಳ ಮೇಲೆ ನರವ್ಯೂಹದ ಪ್ರಭಾವವನ್ನು ಕುರಿತು ತನ್ನ ಪ್ರಬಂಧವನ್ನು ಸಮರ್ಥಿಸಿ ವೈದ್ಯಶಾಸ್ತ್ರ ಪದವಿ ಪಡೆದರು. ತರುವಾಯ ವಿದೇಶಗಳಲ್ಲಿ ಹೆಸರಾಂತ ವಿಜ್ಞಾನಿಗಳ ಜತೆ ಕಾರ್ಯ ಮಾಡಿ ಸ್ವದೇಶಕ್ಕೆ ವಾಪಸಾದರು. ಆರ್ಥಿಕವಾಗಿ ಕಷ್ಟದ ಪರಿಸ್ಥಿತಿಯಲ್ಲಿದ್ದಾಗಲೂ ಖುದ್ದಾಗಿ ಪ್ರಾಣಿಗಳನ್ನು ಕೊಂಡು ತನ್ನ ಪ್ರಯೋಗಗಳನ್ನು ಮುಂದುವರೆಸಿದರು. ಪಾವ್ ಲೊವ್ ಮೊದಲು ಮಿಲಿಟರಿ ಮೆಡಿಕಲ್ ಅಕಾಡೆಮಿಯ ಔಷಧ ಶಾಸ್ತ್ರದ ಪ್ರಾಧ್ಯಾಪಕನಾಗಿ, ತರುವಾಯ ಶರೀರಕ್ರಿಯಾಶಾಸ್ತ್ರದ ಪ್ರಾಧ್ಯಾಪಕನಾಗಿ ಸೇವೆ ಸಲ್ಲಿಸಿದರು. ಮುಂದೆ ಪೀಟರ್ಸ್‌ಬರ್ಗ್ ವಿಶ್ವವಿದ್ಯಾಲಯದ ಪ್ರಾಯೋಗಿಕ ವೈದ್ಯಶಾಸ್ತ್ರ ಕೇಂದ್ರದಲ್ಲಿ ಶರೀರಕ್ರಿಯಾಶಾಸ್ತ್ರದ ನಿರ್ದೇಶಕನಾಗಿ ೩೦ ವರ್ಷ ಸೇವೆ ಸಲ್ಲಿಸಿದರು.
ಜೀಣಾಂಗ ವ್ಯವಸ್ಥೆಯ ಬಗ್ಗೆ ಆತ ಅತ್ಯಂತ ಮಹತ್ವದ ಸಂಶೋಧನೆಗಳನ್ನು ಮಾಡಿದರು. ಈ ಉದ್ದೇಶಕ್ಕಾಗಿ ನಾಯಿಯ ಮೇಲೆ ಶಸ್ತ್ರಕ್ರಿಯೆ ಮಾಡಿ ಶಸ್ತ್ರಕ್ರಿಯಾ ವಿಧಾನವನ್ನು ಸಂಪನ್ನಗೊಳಿಸಿದರು. ಮುಂದೆ ನರಮಂಡಲ, ಮಿದುಳು, ಮನಸ್ಸಿನ ಕಾರ್ಯಗಳನ್ನು ಕುರಿತು ಅಧ್ಯಯನ, ಸಂಶೋಧನೆಗಳನ್ನು ಮಾಡಿದರು. ಮಿದುಳಿನ ಕಾರ್ಯಕ್ಕೆ ಸಂಬಂಧಪಟ್ಟಂತೆ ಈತ ಕಂಡುಹಿಡಿದ “ರೂಢಿಗೊಳಿಸಿದ ಪರಾವರ್ತನ ಕ್ರಿಯೆ” ಮಿದುಳಿನ ಕಾರ್ಯವನ್ನು ಅರಿಯುವುದಕ್ಕೆ ಭದ್ರ ಬುನಾದಿಯನ್ನು ಹಾಕಿಕೊಟ್ಟಿತು.
ಇವಾನ್ ಪೆತ್ರೊವಿಚ್ ಪಾವ್ ಲೊವ್ ೧೯೩೬ರಲ್ಲಿ ನಿಧನ ಹೊಂದಿದರು.
ವರ್ಗ:ವೈದ್ಯವಿಜ್ಞಾನಿಗಳು
ಡೇವಿಡ್ ಹರ್ಬರ್ಟ್ ರಿಚರ್ಡ್ಸ್ ಲಾರೆನ್ಸ್
ಜೀವನ
ಡೇವಿಡ್ ಹರ್ಬರ್ಟ್ ರಿಚರ್ಡ್ಸ್ ಲಾರೆನ್ಸ್ ಒಬ್ಬ ಇಂಗ್ಲೀಷ್ ಕಾದಂಬರಿಕಾರ, ಕವಿ, ನಾಟಕಕಾರ, ಪ್ರಬಂಧಕಾರ, ಸಾಹಿತ್ಯ ವಿಮರ್ಶಕ ಮತ್ತು ವರ್ಣಚಿತ್ರಕಾರ. ಡೇವಿಡ್ ಹರ್ಬರ್ಟ್ ರಿಚರ್ಡ್ಸ್ ಲಾರೆನ್ಸ್ ಅವರು ಇಂಗ್ಲೆಂಡ್ನಲ್ಲಿ ೧೧ ಸೆಪ್ಟೆಂಬರ್ ೧೮೮೫ ರಂದು ಜನಿಸಿದರು. ತಂದೆ ಹೆಸರು ಆರ್ಥರ್ ಜ್ಹೊನ್ ಲಾರೆನ್ಸ್, ತಾಯಿ ಲಿಡಿಯ ಲಾರೆನ್ಸ್. ತಾಯಿ ಲಿಡಿಯ ಮಧ್ಯಮ ವರ್ಗದ ಕುಟುಂಬದಿಂದ ಬಂದಿದ್ದು, ಸಾಹಿತ್ಯದ ಬಗ್ಗೆ ಅಪಾರವಾದ ಆಸಕ್ತಿ ಇತ್ತು. ಇದು ಬಾಲಕ ಲಾರೆನ್ಸ್‌ನ ಮೇಲೆ ಪ್ರಭಾವವನ್ನು ಬೀರಿತು. ಇದರಿಂದ ಸಾಹಿತ್ಯದ ಬಗ್ಗೆ ಒಲವು ಮೂಡಲು ಕಾರಣವಾಯಿತು.
ಚಿಕ್ಕ ವಯಸ್ಸಿನಲ್ಲಿ ಲಾರೆನ್ಸ್‌ನ ಅರೋಗ್ಯದ ಸ್ಥಿತಿ ಅಷ್ಟೊಂದು ಚೆನ್ನಾಗಿರಲಿಲ್ಲ. ಏಕೆಂದರೆ ಆತ ವಾಸಿಸುತ್ತಿದ್ದ ನಗರದಲ್ಲಿ ಗಣಿಗಾರಿಕೆ ನಡೆಯುತ್ತಿದ್ದರಿಂದ ಅದು ಅರೋಗ್ಯದ ಮೇಲೆ ಪ್ರಭಾವವನ್ನು ಬೀರುತ್ತಿತ್ತು. ಆಲ್ಲಿನ ಧೂಳು ಆಗಾಗ ಬಾಲಕ ಲಾರೆನ್ಸ್‌ನನ್ನು ಹಾಸಿಗೆ ಹಿಡಿಯುವಂತೆ ಮಾಡುತ್ತಿತ್ತು. ದೈಹಿಕವಾಗಿ ದುರ್ಬಲನಾಗಿದ್ದ ಲಾರೆ‌ನ್ಸ್‌ಗೆ ಕ್ರೀಡೆಯಲ್ಲಿ ಆಸಕ್ತಿ ಇರಲಿಲ್ಲ. ಯಾರೊಂದಿಗೂ ಬೆರೆಯುತ್ತಿರಲ್ಲಿಲ್ಲ. ಆದರೆ ಓದಿನಲ್ಲಿ ಮಾತ್ರ ಮುಂದಿದ್ದ. ಶಾಲೆಯಲ್ಲಿ ಜಾಣ ವಿದ್ಯಾರ್ಥಿ ಎಂದು ಗುರುತಿಸಿಕೊಂಡು ಸ್ಕಾಲರ್ಷಿಪ್ಗಳನ್ನು ಪಡೆದುಕೊಂಡಿದ್ದ. ಮುಂದೆ ಪದವಿ ಪಡೆದ ನಂತರ ಲಾರೆನ್ಸ್ ಶಾಲೆಯ ಕಡೆಗೆ ತಿರುಗಿ ನೋಡಲಿಲ್ಲ. ಬೇರೆ ಬೇರೆ ಕೆಲಸಗಳಲ್ಲಿ ತೊಡಗಿಕೊಂಡಿದ್ದನು. ಅನಂತರ ಶಾಲಾ ಶಿಕ್ಷಕನಾಗಿ ಕೆಲಸಕ್ಕೆ ಸೇರಿದ. ಅಲ್ಲಿ ಜೆಸ್ಸಿ ಚೇಂಬರ್ಸ್ ಎಂಬ ಮಹಿಳೆಯೊಂದಿಗೆ ಸ್ನೇಹ ಬೆಳೆಯಿತು. ಆಕೆ ವಿಚಾರವಂತ ಮಹಿಳೆಯಾಗಿದ್ದು ಲಾರೆನ್ಸ್‌ನ ಮೇಲೆ ಪ್ರಭಾವ ಬೀರಿದಳು.ದಿ ವೈಟ್ ಪೀ ಕಾಕ್ ಎಂಬ ಕಾದಂಬರಿ ಬರೆಯಲು ಅವಳೇ ಕಾರಣವಾದಳು.
ದಿ ವೈಟ್ ಪೀ ಕಾಕ್ ಕಾದಂಬರಿಯೊಂದಿಗೆ ಆರಂಭವಾದ ಲಾರೆನ್ಸ್‌ನ ಸಾಹಿತ್ಯ ಪಯಣ, ಮತ್ತು ಮದುವೆ ಯಾವುದೇ ಅಡೆತಡೆಗಳಿಲ್ಲದೆ ನಡೆಯಿತು. ಈ ನಡುವೆ ಅನೇಕ ಕಥೆಗಳು, ಸಣ್ಣ ಕಥೆಗಳು ಪ್ರಕಟವಾದವು. ಒಂದು ವರುಷದ ತರುವಾಯ ದಿ ತ್ರೆಸ್ಪಸ್ಸೇರ್ ಎಂಬ ಎರಡನೇ ಕಾದಂಬರಿಯು ಪ್ರಕಟವಾಯಿತು. ಇದು ಶಾಲಾ ಶಿಕ್ಷಕನಾಗಿದ್ದಾಗ ತನ್ನ ಸಹೋದ್ಯೋಗಿಯ ಒಬ್ಬಳ ದುರಂತ ಕಥೆಯನ್ನು ಹೊಂದಿತ್ತು